sagorsarker/bangla-wikipedia huggingface dataset:
রায়হান মরশেদ সালাম

রায়হান মরশেদ সালাম (; জন্ম ২৯ ডিসেম্বর ১৯৭৯) হলেন একজন মার্কিন যুক্তরাষ্ট্র-এর রাজনীতি সমালোচক, লেখক এবং সাংবাদিক। সালাম রয়টার্স এর একজন নিয়মিত লেখক, এবং "ন্যাশানাল রিভিউ" তে "দ্য এজেন্ডা ব্লগ নামে একটি ব্লগ লিখে থাকেন। এ ছাড়াও সালাম নিয়মিত ভাবে টেলিভিশন এবং রেডিও অনুষ্ঠানেও অংশগ্রহণ করেন।
সালাম-এর জন্ম হয় ২৯ ডিসেম্বর ১৯৭৯ তে ব্রুকলিন শহরে। তার পিতা মাতা বাংলাদেশ থেকে এসে নিউ ইয়র্ক শহরে বসবাস করছিলেন। ওনার পিতা ছিলেন একজন আকাউন্টেন্ট এবং মাতা ছিলেন একজন ডায়েটিশিয়ান। সালাম স্টুভেসান্ট হাই স্কুলে তার শিক্ষাজীবন শুরু করেন এবং তারপর কর্ণেন বিশ্ববিদ্যালয়-তে ভর্তি হন। এরপর তিনি উচ্চতর শিক্ষা লাভের জন্য হার্ভার্ড বিশ্ববিদ্যালয় তে ভর্তি হন, যেখান থেকে তিনি ২০০১ সালে স্নাতক হন।
সালতোরো পর্বতশ্রেণী

সালতোরো পর্বতশ্রেণী বা সালতোরো মুজতাঘ কারাকোরাম পর্বতশ্রেণীর এক উপপর্বতশ্রেণী বিশেষ।
সালতোরো পর্বতশ্রেণী কারাকোরাম পর্বতশ্রেণীর মধ্যভাগে সিয়াচেন হিমবাহের দক্ষিণ পশ্চিম দিকে অবস্থিত। এই পর্বতশ্রেণীর পশ্চিম দিকে সালতোরো উপত্যকা অবস্থিত। এই পর্বতশ্রেণীর দক্ষিণ পশ্চিম দিকের খাড়া ঢালের পরে কোন্ডুস ও ডানসাম নদী উপত্যকা অবস্থিত। এই দুই নদী শ্যোক নদীর উপনদী সালতোরো নদীতে মিলিত হয়েছে। উত্তর পূর্ব দিকে কোন্ডুস হিমবাহ এই পর্বতশ্রেণীকে মাশেরব্রুম পর্বতশ্রেণী থেকে আলাদা করেছে। দক্ষিণ পূর্ব দিকে গ্যোং গিরিবর্ত্ম, গ্যোং হিমবাহ ও নদী উত্তর সালতোরো পর্বতশ্রেণীকে দক্ষিণ সালতোরো পর্বতশ্রেণী থেকে আলাদা করে রেখেছে।
ভারত সালতোরো পর্বতশ্রেণীকে জম্মু ও কাশ্মীর রাজ্যের অংশ হিসেবে দাবী করে, অপরদিকে পাকিস্তান একে গিলগিট বালটিস্তানের অংশ বলে দাবী জানায়। ১৯৬৭ খ্রিষ্টাব্দে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে সমগ্র সিয়াচেন হিমবাহ ও সালতোরো পর্বতশ্রেণী পাকিস্তানের অন্তর্ভুক্ত বলে দেখানো হয়। সিয়াচেন হিমবাহ অঞ্চলের সীমান্ত সম্বন্ধে সিমলা চুক্তিতে অস্পষ্ট ভাবে উল্লেখ করা হয় যে সীমান্ত এনজে ৯৮৪২ থেকে উত্তরদিকে হিমবাহের দিকে এটি বিস্তৃত থাকবে। এনজে ৯৮৪২ এর স্থানাঙ্কের পার্শ্ববর্তী এলাকায় অসম্পূর্ণ ভাবে সংজ্ঞায়িত মানচিত্রের ওপর মালিকানার দাবীর কারণে ভারত ও পাকিস্তান এই দুই দেশের মধ্যে দ্বন্দ্ব শুরু হয়। এ বিতর্কের ফলস্বরূপ ১৯৮৪ খ্রিষ্টাব্দে সিয়াচেন দ্বন্দ্ব শুরু হয় এবং ভারতীয় সেনাবাহিনী অপারেশন মেঘদূত সামরিক অভিযানের মাধ্যমে এই পর্বতশ্রেণীর অধিকাংশ ভারতের অধিকারে আসে।
বাইলাফন্ড গিরিবর্ত্ম

বাইলাফন্ড গিরিবর্ত্ম বা বাইলাফন্ড লা (বালটি ভাষায় অর্থ প্রজাপতিদের গিরিবর্ত্ম) সালতোরো পর্বতশ্রেণীতে অবস্থিত একটি গিরিবর্ত্ম বিশেষ।
বাইলাফন্ড গিরিবর্ত্ম সিয়াচেন হিমবাহের ঠিক পশ্চিমে এবং সিমলা চুক্তি অনুযায়ী ভারত ও পাকিস্তানের মধ্যের নিয়ন্ত্রণ রেখার শেষ প্রান্ত হিসেবে সংজ্ঞায়িত এনজে ৯৮৪২ থেকে উত্তরে সালতোরো পর্বতশ্রেণীতে অবস্থিত।
১৯৪৯ খ্রিষ্টাব্দে ভারত, পাকিস্তান ও সম্মিলিত জাতিপুঞ্জ সামরিক পর্যবেক্ষক দল যুদ্ধবিরতি রেখা চুক্তিতে সই করে। ১৯৬৭ খ্রিষ্টাব্দ পর্যন্ত সম্মিলিত জাতিপুঞ্জ, পাকিস্তান ও অন্যন্যরা যুদ্ধবিরতি রেখা চুক্তি অনুযায়ী মানচিত্র প্রদর্শন করত। কিন্তু ১৯৬৭ খ্রিষ্টাব্দে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে এনজে ৯৮৪২ থেকে কারাকোরাম গিরিবর্ত্মের (৫,৫৩৪ মিটার) পূর্ব ও দক্ষিণ-পূর্ব অঞ্চলকে চীনের অংশ হিসেবে বর্ণনা করা হয়। এই মানচিত্রে সিয়াচেন অঞ্চল ও তার পার্শ্ববর্তী গিরিবর্ত্মগুলি পাকিস্তানের অন্তর্ভুক্ত বলে দেখানো হওয়ায় ১৯৭০ এর দশক থেকে ১৯৮০ এর দশক পর্যন্ত এই অঞ্চলের উঁচু শৃঙ্গগুলিতে অবিযানের জন্য পর্বতারোহী অভিযাত্রী দল পাকিস্তান সরকারের কাছে অনুমতি চাইতে থাকে এবং পাকিস্তান তাদের অনুমতিপত্রও প্রদান করে। ১৯৭৫ খ্রিষ্টাব্দে জাপানী পর্বতারোহী কাতায়ামা বাইলাফন্ড গিরিবর্ত্ম হয়ে টেরাম কাংরি-১ () ও টেরাম কাংরি-২ () পর্বতশৃঙ্গদ্বয় জয়ের অভিযানে পাকিস্তানের থেকে অনুমতি লাভ করে। ১৯৭৮ খ্রিষ্টাব্দে জারোস্লাভ পন্সারের নেতৃত্বে এক জার্মান অভিযাত্রী দল বাইলাফন্ড গিরিবর্ত্ম হয়ে সিয়াচেন হিমবাহে প্রবেশ করে এবং সিয়াচেন হিমবাহ ও টেরাম শেরের সংযোগস্থলে অভিযানের মূল ঘাঁটি তৈরী করে। এই সব ঘটনা পাকিস্তানকে এই সকল অঞ্চলের দাবী জানাতে উৎসাহ দেয়। ভারত সরকার ও সেনাবাহিনী সব কিছু লক্ষ্য করে মানচিত্রটির ব্যাপারে প্রতিবাদ করে। মার্কিন মানচিত্র ও পাকিস্তানের অনুমতিপত্রের গুরুত্ব অনুভব করে ১৯৭৮ খ্রিষ্টাব্দে ভারতীয় সেনাবাহিনীর হাই অল্টিচিউড ওয়ারফেয়ার স্কুলের কমান্ডিং অফিসার কর্ণেল নরেন্দ্র কুমার সিয়াচেন অঞ্চলে টেরাম কাংরি-২ পর্বতশৃঙ্গে সেনা পর্বতারোহণ অভিযান করেন। 
বাইলাফন্ড, সিয়া ও গ্যোং এই তিনটি গিরিবর্ত্মে ১৯৮৪ খ্রিষ্টাব্দ থেকে সিয়াচেন দ্বন্দ্বের অংশ হিসেবে অপারেশন মেঘদূত ভারতীয় সামরিক অভিযান হয়ে এসেছে। ভারত অপারেশন মেঘদূত শুরু হতে দ্রুত সিয়া ও বাইলাফন্ড গিরিবর্ত্ম দখল করে অধিকার করে নেয়। সিয়াচেন হিমবাহের পশ্চিম দিকে ও নিয়ন্ত্রণ রেখার নিকটে অবস্থিত হওয়ায় ভারতীয় সেনাবাহিনী এই স্থানে প্রতিরক্ষা ব্যবস্থা গড়ে তুলেছে। 
১৯৮৪ খ্রিষ্টাব্দের পরে পাকিস্তান ভারতকে ঐ অঞ্চল থেকে হঠিয়ে দেওয়ার জন্য বহুবার ব্যর্থ অভিযান করে। এর মধ্যে ১৯৮৭ খ্রিষ্টাব্দের আক্রমণ ছিল সব চেয়ে উল্লেখযোগ্য। এই আক্রমণের নেতৃত্ব দেন পারভেজ মুশাররফ। তিনি স্পেশাল সার্ভিসেস গ্রুপের একটি সদ্য তৈরী কমান্ডো দলের ৮০০০ সৈন্যের এক বিশেষ গ্যারিসনকে বাইলাফন্ড গিরিবর্ত্ম দখলের জন্য পাঠান। কিন্তু তীব্র যুদ্ধের পর পাকিস্তানি সেনা পিছু হটতে বাধ্য হয়।
সালতোরো কাংরি

সালতোরো কাংরি সালতোরো পর্বতশ্রেণীর সর্বোচ্চ শৃঙ্গ এবং পৃথিবীর সর্বোচ্চ পর্বত শৃঙ্গগুলির মধ্যে একত্রিশতম ।
সালতোরো পর্বতশ্রেণীর সর্বোচ্চ শৃঙ্গ সালতোরো কাংরি পাকিস্তান অধিকৃত কোন্ডুস ও সালতোরো নদী উপত্যকার পূর্ব দিকে অবস্থিত। এই শৃঙ্গের অবস্থান স্থানাঙ্ক 
১৯১১ খ্রিষ্টাব্দে ওয়ার্কম্যান দম্পতি প্রথম এই পর্বতের বৈজ্ঞানিক পর্যবেক্ষণ করেন। ১৯৩৫ খ্রিষ্টাব্দে জে ওয়ালারের নেতৃত্বে এই পর্বতে আরোহণের এক প্রচেষ্টা হয়। তারা এর দক্ষিণপূর্ব শৈলশিরা ধরে ২৪,০০০ ফুট পর্যন্ত উঠতে সক্ষম হন। ১৯৫৭ খ্রিষ্টাব্দে এরিক শিপটনের নেতৃত্বে এক ব্রিটিশ অভিযাত্রী দল পাকিস্তানের অনুমতিপত্র নিয়ে বাইলাফন্ড গিরিবর্ত্ম পার হয়ে এই শৃঙ্গের নিকটে আসেন কিন্তু তারা আরোহণের প্রচেষ্টা করেননি। ১৯৬২ খ্রিষ্টাব্দের ২৪শে জুলাই টি শিদেইয়ের নেতৃত্বে এক জাপানী-পাকিস্তানি মিশ্র অভিযাত্রী দলের হয়ে জাপানের সাইতো ও তাকামুরা এবং পাকিস্তানের বশীর দক্ষিণপূর্ব শৈলশিরা ধরে এই পর্বতশৃঙ্গে আরোহণ করেন। এর পরে এই পর্বতে আর কোন পর্বতারোহণ অভিযান হয়নি।
১৯৬৭ খ্রিষ্টাব্দ থেকে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে সমগ্র সিয়াচেন হিমবাহ ও সালতোরো পর্বতশ্রেণী পাকিস্তানের অন্তর্ভুক্ত বলে দেখাতে থাকে।সিয়াচেন হিমবাহ অঞ্চলের সীমান্ত সম্বন্ধে সিমলা চুক্তিতে অস্পষ্ট ভাবে উল্লেখ করা হয় যে সীমান্ত এনজে ৯৮৪২ থেকে উত্তরদিকে হিমবাহের দিকে এটি বিস্তৃত থাকবে। এনজে ৯৮৪২ এর স্থানাঙ্কের পার্শ্ববর্তী এলাকায় অসম্পূর্ণ ভাবে সংজ্ঞায়িত মানচিত্রের ওপর মালিকানার দাবীর কারণে ভারত ও পাকিস্তান এই দুই দেশের মধ্যে দ্বন্দ্ব শুরু হয়। এ বিতর্কের ফলস্বরূপ ১৯৮৪ খ্রিষ্টাব্দে সিয়াচেন দ্বন্দ্ব শুরু হয় এবং ভারতীয় সেনাবাহিনী অপারেশন মেঘদূত সামরিক অভিযানের মাধ্যমে এই পর্বতটি ভারতের অধিকারে আনে।
স্টুডেন্টস ইসলামিক অরগানাইজেশন অব ইন্ডিয়া

স্টুডেন্টস ইসলামিক অরগানাইজেশন অব ইন্ডিয়া যুব সমাজের জন্য জামায়াতে ইসলামী হিন্দ -এর একটি শাখা। এটি ১৯৮২ সালে গঠন করা হয়। এর লক্ষ্য (সংবিধান) হল ছাত্র ও যুব সমাজের সামনে ইসলামের গুণাবলী গুলি প্রচার করা এবং শিক্ষা প্রতিষ্ঠানের নৈতিক মান উন্নত করা।
প্রতিষ্ঠানটিকে একটি "মধ্যপন্থী মুসলিম ছাত্র ইউনিয়ন" রুপে অভিভূত করা হয়েছে, এবং সমাজ সেবা ও ত্রাণ কার্যক্রমে অংশ নিতে দেখা যায়। এটি যুব সমাজের জন্য শান্তিপূর্ণ ধর্মীয় কার্যক্রম সংগঠিত করে এবং সাম্প্রদায়িক কার্যকলাপ এবং অনুভূতির এড়ানো হয়।
সিয়া গিরিবর্ত্ম

সিয়া গিরিবর্ত্ম বা সিয়া লা সালতোরো পর্বতশ্রেণীতে অবস্থিত একটি গিরিবর্ত্ম বিশেষ।
সিয়া গিরিবর্ত্ম সিমলা চুক্তি অনুযায়ী ভারত ও পাকিস্তানের মধ্যের নিয়ন্ত্রণ রেখার শেষ প্রান্ত হিসেবে সংজ্ঞায়িত এনজে ৯৮৪২ থেকে উত্তর-পশ্চিম দিকে সালতোরো পর্বতশ্রেণীতে অবস্থিত। এই গিরিবর্ত্ম সিয়াচেন হিমবাহের ঠিক পশ্চিমে অবস্থান করে এই হিমবাহকে পাকিস্তান অধিক্রৃত কোন্ডুস হিমবাহ উপত্যকার সঙ্গে সংযোগ রখা করেছে।
১৯৪৯ খ্রিষ্টাব্দে ভারত, পাকিস্তান ও সম্মিলিত জাতিপুঞ্জ সামরিক পর্যবেক্ষক দল যুদ্ধবিরতি রেখা চুক্তিতে সই করে। ১৯৬৭ খ্রিষ্টাব্দ পর্যন্ত সম্মিলিত জাতিপুঞ্জ, পাকিস্তান ও অন্যন্যরা যুদ্ধবিরতি রেখা চুক্তি অনুযায়ী মানচিত্র প্রদর্শন করত। কিন্তু ১৯৬৭ খ্রিষ্টাব্দে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে এনজে ৯৮৪২ থেকে কারাকোরাম গিরিবর্ত্মের (৫,৫৩৪ মিটার) পূর্ব ও দক্ষিণ-পূর্ব অঞ্চলকে চীনের অংশ হিসেবে বর্ণনা করা হয়। এই মানচিত্রে সিয়াচেন অঞ্চল ও তার পার্শ্ববর্তী গিরিবর্ত্মগুলি পাকিস্তানের অন্তর্ভুক্ত বলে দেখানো হওয়ায় ১৯৭০ এর দশক থেকে ১৯৮০ এর দশক পর্যন্ত এই অঞ্চলের উঁচু শৃঙ্গগুলিতে অবিযানের জন্য পর্বতারোহী অভিযাত্রী দল পাকিস্তান সরকারের কাছে অনুমতি চাইতে থাকে এবং পাকিস্তান তাঁদের অনুমতিপত্রও প্রদান করে। ১৯৭৫ খ্রিষ্টাব্দে জাপানী পর্বতারোহী কাতায়ামা বাইলাফন্ড গিরিবর্ত্ম হয়ে টেরাম কাংরি-১ () ও টেরাম কাংরি-২ () পর্বতশৃঙ্গদ্বয় জয়ের অভিযানে পাকিস্তানের থেকে অনুমতি লাভ করে। ১৯৭৮ খ্রিষ্টাব্দে জারোস্লাভ পন্সারের নেতৃত্বে এক জার্মান অভিযাত্রী দল বাইলাফন্ড গিরিবর্ত্ম হয়ে সিয়াচেন হিমবাহে প্রবেশ করে এবং সিয়াচেন হিমবাহ ও টেরাম শেরের সংযোগস্থলে অভিযানের মূল ঘাঁটি তৈরী করে। এই সব ঘটনা পাকিস্তানকে এই সকল অঞ্চলের দাবী জানাতে উৎসাহ দেয়। ভারত সরকার ও সেনাবাহিনী সব কিছু লক্ষ্য করে মানচিত্রটির ব্যাপারে প্রতিবাদ করে। মার্কিন মানচিত্র ও পাকিস্তানের অনুমতিপত্রের গুরুত্ব অনুভব করে ১৯৭৮ খ্রিষ্টাব্দে ভারতীয় সেনাবাহিনীর হাই অল্টিচিউড ওয়ারফেয়ার স্কুলের কমান্ডিং অফিসার কর্ণেল নরেন্দ্র কুমার সিয়াচেন অঞ্চলে টেরাম কাংরি-২ পর্বতশৃঙ্গে সেনা পর্বতারোহণ অভিযান করেন। 
বাইলাফন্ড, সিয়া ও গ্যোং এই তিনটি গিরিবর্ত্মে ১৯৮৪ খ্রিষ্টাব্দ থেকে সিয়াচেন দ্বন্দ্বের অংশ হিসেবে অপারেশন মেঘদূত ভারতীয় সামরিক অভিযান হয়ে এসেছে। ভারত অপারেশন মেঘদূত শুরু হতে দ্রুত সিয়া ও বাইলাফন্ড গিরিবর্ত্ম দখল করে অধিকার করে নেয়। সিয়াচেন হিমবাহের পশ্চিম দিকে ও নিয়ন্ত্রণ রেখার নিকটে অবস্থিত হওয়ায় ভারতীয় সেনাবাহিনী এই স্থানে প্রতিরক্ষা ব্যবস্থা গড়ে তুলেছে।
গ্যোং গিরিপথ

গ্যোং গিরিপথ বা গ্যোং লা সালতোরো পর্বতশ্রেণীতে অবস্থিত একটি গিরিপথ বিশেষ।
গ্যোং গিরিপথ সিয়াচেন হিমবাহের দক্ষিণপশ্চিমে এবং সিমলা চুক্তি অনুযায়ী ভারত ও পাকিস্তানের মধ্যের নিয়ন্ত্রণ রেখার শেষ প্রান্ত হিসেবে সংজ্ঞায়িত এনজে ৯৮৪২ থেকে উত্তরে সালতোরো পর্বতশ্রেণীতে অবস্থিত।
১৯৪৯ খ্রিষ্টাব্দে ভারত, পাকিস্তান ও সম্মিলিত জাতিপুঞ্জ সামরিক পর্যবেক্ষক দল যুদ্ধবিরতি রেখা চুক্তিতে সই করে। ১৯৬৭ খ্রিষ্টাব্দ পর্যন্ত সম্মিলিত জাতিপুঞ্জ, পাকিস্তান ও অন্যন্যরা যুদ্ধবিরতি রেখা চুক্তি অনুযায়ী মানচিত্র প্রদর্শন করত। কিন্তু ১৯৬৭ খ্রিষ্টাব্দে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে এনজে ৯৮৪২ থেকে কারাকোরাম গিরিপথের (৫,৫৩৪ মিটার) পূর্ব ও দক্ষিণ-পূর্ব অঞ্চলকে চীনের অংশ হিসেবে বর্ণনা করা হয়। এই মানচিত্রে সিয়াচেন অঞ্চল ও তার পার্শ্ববর্তী গিরিবর্ত্মগুলি পাকিস্তানের অন্তর্ভুক্ত বলে দেখানো হওয়ায় ১৯৭০ এর দশক থেকে ১৯৮০ এর দশক পর্যন্ত এই অঞ্চলের উঁচু শৃঙ্গগুলিতে অবিযানের জন্য পর্বতারোহী অভিযাত্রী দল পাকিস্তান সরকারের কাছে অনুমতি চাইতে থাকে এবং পাকিস্তান তাদের অনুমতিপত্রও প্রদান করে। ১৯৭৫ খ্রিষ্টাব্দে জাপানী পর্বতারোহী কাতায়ামা বাইলাফন্ড গিরিবর্ত্ম হয়ে টেরাম কাংরি-১ () ও টেরাম কাংরি-২ () পর্বতশৃঙ্গদ্বয় জয়ের অভিযানে পাকিস্তানের থেকে অনুমতি লাভ করে। ১৯৭৮ খ্রিষ্টাব্দে জারোস্লাভ পন্সারের নেতৃত্বে এক জার্মান অভিযাত্রী দল বাইলাফন্ড গিরিবর্ত্ম হয়ে সিয়াচেন হিমবাহে প্রবেশ করে এবং সিয়াচেন হিমবাহ ও টেরাম শেরের সংযোগস্থলে অভিযানের মূল ঘাঁটি তৈরী করে। এই সব ঘটনা পাকিস্তানকে এই সকল অঞ্চলের দাবী জানাতে উৎসাহ দেয়। ভারত সরকার ও সেনাবাহিনী সব কিছু লক্ষ্য করে মানচিত্রটির ব্যাপারে প্রতিবাদ করে। মার্কিন মানচিত্র ও পাকিস্তানের অনুমতিপত্রের গুরুত্ব অনুভব করে ১৯৭৮ খ্রিষ্টাব্দে ভারতীয় সেনাবাহিনীর হাই অল্টিচিউড ওয়ারফেয়ার স্কুলের কমান্ডিং অফিসার কর্ণেল নরেন্দ্র কুমার সিয়াচেন অঞ্চলে টেরাম কাংরি-২ পর্বতশৃঙ্গে সেনা পর্বতারোহণ অভিযান করেন।
বাইলাফন্ড, সিয়া ও গ্যোং এই তিনটি গিরিপথ ১৯৮৪ খ্রিষ্টাব্দ থেকে সিয়াচেন দ্বন্দ্বের অংশ হিসেবে অপারেশন মেঘদূত ভারতীয় সামরিক অভিযান হয়ে এসেছে। ভারত অপারেশন মেঘদূত শুরু হতে দ্রুত সিয়া ও বাইলাফন্ড গিরিপথ দখল করে অধিকার করে নেয়। সিয়াচেন হিমবাহের পশ্চিম দিকে ও নিয়ন্ত্রণ রেখার নিকটে অবস্থিত হওয়ায় ভারতীয় সেনাবাহিনী এই স্থানে প্রতিরক্ষা ব্যবস্থা গড়ে তুলেছে।
টেরাম কাংরি

টেরাম কাংরি কারাকোরাম পর্বতশ্রেণীর উপশাখা সিয়াচেন মুজতাঘ পর্বতশ্রেণীর অন্তর্গত একটি সংঘবদ্ধ পর্বতস্তূপ। টেরাম কাংরি পর্বতস্তূপের তিনটি শৃঙ্গ বর্তমান। এগুলি হল টেরাম কাংরি- ১, টেরাম কাংরি- ২ ও টেরাম কাংরি- ৩।
টেরাম কাংরি তথা সিয়াচেন মুজতাঘ পর্বতশ্রেণীর সর্বোচ্চ শিখর হল টেরাম কাংরি- ১ (উচ্চতা - ৭৪৬২ মিটার ) । এই শৃঙ্গটি চীন ও সিয়াচেন হিমবাহ অঞ্চলের সীমান্তে অবস্থিত। এর উত্তর-পূর্ব দিকে চীন দ্বারা অধিকৃত অঞ্চল ও দক্ষিণ-পশ্চিম দিকে ভারত দ্বারা অধিকৃত সিয়াচেন হিমবাহ। ১৯৭৫ খ্রিষ্টাব্দের ১০ই আগস্ট কাতায়ামার নেতৃত্বে এক জাপানি পর্বতারোহী দল এই শৃঙ্গটি প্রথম আরোহণ করেন। এই দলটি পাকিস্তান সরকারের কাছ থেকে অনুমতিপত্র জোগাড় করে বাইলাফন্ড গিরিবর্ত্ম হয়ে প্রথমে টেরাম কাংরি- ২ পর্বতের দক্ষিণ পশ্চিম শৈলশিরা ধরে আরোহণ করে টেরাম কাংরি- ১ পর্বতের পূর্ব শৈলশিরার পথ ধরে শৃনে আরোহণ করেন।
কাতায়ামার নেতৃত্বে যে জাপানি পর্বতারোহী দল টেরাম কাংরি- ১ শৃঙ্গে প্রথম আরোহণএকরেছিলেন, তারাই ১৯৭৫ খ্রিষ্টাব্দের ১২ই আগস্ট টেরাম কাংরি- ২ (উচ্চতা - ৭,৪০৭ মিটার) শৃঙ্গে প্রথম আরোহণ করেন । ১৯৭৮ খ্রিষ্টাব্দে ভারতীয় সেনাবাহিনীর হাই অল্টিচিউড ওয়ারফেয়ার স্কুলের কমান্ডিং অফিসার কর্ণেল নরেন্দ্র কুমার সিয়াচেন অঞ্চলে টেরাম কাংরি-২ পর্বতশৃঙ্গে সেনা পর্বতারোহণ অভিযান করেন। এই অভিযানের দ্বারা ভারত প্রথম সিয়াচেন হিমবাহ অঞ্চলে তাদের দাবী প্রতিষ্ঠার চেষ্টা করে। 
টেরাম কাংরি-৩ (উচ্চতা ৭,৩৮২ মিটার ) শৃঙ্গে ১৯৭৯ খ্রিষ্টাব্দে হানাদার নেতৃত্বে এক জাপানি পর্বতারোহী দল সর্বপ্রথম আরোহণ করেন। এই দলটিও টেরাম কাংরি-১ পর্বতের প্রথম শৃঙ্গাভিযানের মতোই বাইলাফন্ড গিরিবর্ত্ম পার হয়ে করা হয়েছিল।
পলিমরফিজম (কম্পিউটার বিজ্ঞান)

পলিমরফিজম বা বহুরূপতা একটি গ্রিক্ শব্দ যার অর্থ একাধিক আকার গ্রহণ করার ক্ষমতা। কম্পিউটার বিজ্ঞান-এ এটি প্রোগ্রামিং ভাষার একটি বৈশিষ্ট্য যার সাহায্যে একই ইন্টারফেসের সাহায্যে বিভিন্ন প্রকার তথ্য প্রসেস করা যায়। প্রোগ্রামিং ভাষায় এটি তথ্য ও ক্রিয়াকলাপ (ফাংশন) উভয়ক্ষেত্রে ব্যবহৃত হয়।এটি সি++ ভাষার একটি বৈশিষ্ট্য যখন কোন প্রোগ্রাম নির্বাহ করা হয় তখন এর কোন বৈশিষ্ট্য ব্যবহার করা হবে, তা কম্পাইলার ঠিক করে নেয়।এর সঠিক ডেটা নিরূপণ করা কম্পাইলারের দায়িত্ব।
দ্য ব্রিজ অন দ্য রিভার কাওয়াই

দ্য ব্রিজ অন দ্য রিভার কাওয়াই () হল ডেভিড লিনের পরিচালিত ১৯৫৭ সালের একটি ব্রিটিশ-মার্কিন দ্বিতীয় বিশ্বযুদ্ধের চলচ্চিত্র যা ১৯৫২ সালে পিয়ের বুলের রচিত ফরাসি উপন্যাসের উপর ভিত্তি করে করা হয়েছে। চলচ্চিত্রটি একটি কথাসাহিত্যের কাজ, কিন্তু তার ঐতিহাসিক স্থাপনার জন্য ১৯৪২-৪৩ সালে বার্মা রেলওয়ে নির্মাণ অনুকরণ করা।
২য় বিশ্বযুদ্ধের সময় জাপান আধ্যুষিত (বর্তমান থাইল্যান্ড) কোন এক প্রিজন ক্যাম্পে যুদ্ধবন্দি ব্রিটিশ সৈন্যদের দিয়ে কাওয়াই নদীর উপর দিয়ে ব্রিজ নির্মাণের ভার দেওয়া হয় জাপানি কর্ণেল সাইটোর উপর। অবস্থার বিবেচনায় এই ব্রিজ তখন জাপানিদের কাছে গুরুত্বপূর্ণ। সময় সঙ্কট এবং ইগোর কারণে কর্ণেল সাইটোর নির্দেশ অফিসার, সাধারণ সৈন্য সবাইকে একসাথে কাজ করতে হবে। যুদ্ধবন্দি ব্রিটিশ সেনাদের দলপতি কর্ণেল নিকেলসন এতে আপত্তি জানান। তার এক কথা জেনেভা কনভেনশন অনুসারে কোন প্রিজনার অফিসার শারীরিক শ্রম দিতে বাধ্য নয়। যখন অন্যান্য সৈন্যদের ব্রিজ নির্মাণের কাজে পাঠানো হয়, তখন তিনি অফিসারদের কাজে যোগ না দেওয়ার নির্দেশ দেন। এতে ক্ষিপ্ত হয়ে কর্ণেল সাইটো তাকে "ওভেনে" লকড করে রাখেন, কোন রকম খাদ্য এবং পানি ছাড়া। ওভেন এক ধরনের টিনের ছোট বক্স বিশেষ। অন্যান্য অফিসারদের ডিটেনশনের ব্যবস্থা করেন।
অফিসারদের লেবারের কাজ করার বিষয়ে যে কোন টাইপের কম্প্রোমাইজ প্রত্যাখ্যান করেন কর্ণেল নিকেলসন। অন্যদিকে সৈন্যদের অসহযোগিতা বা ইঞ্জিনিয়ারদের ব্যর্থতার কারণে কর্নেল সাইটো বুঝতে পারেন নির্দিষ্ট সময়ের পুর্বে ব্রিজ নির্মাণ অসম্ভব। তিনি বাধ্য হন কর্ণেল নিকেলসনের সাথে সমঝোতায় আসতে। ব্রিজ তৈরির কাজে ব্রিটিশ অফিসারদের স্বাধীনভাবে কাজ করার অনুমতি দেন।
দায়িত্ব ও রুলের প্রশ্নে আপসহীন কর্ণেল নিকেলসন কাওয়াই নদীর উপর স্থায়ী, পূর্ণাঙ্গ ব্রিজ তৈরির কাজ শুরু করেন।
এদিকে প্রিজন ক্যাম্প থেকে এক মার্কিন নেভি কমান্ডার শোয়ারজ পালাতে সক্ষম হন। আহত হলেও তিনি উদ্ধার হন। ভাল চিকিৎসা ও অন্যান্য সুজোগ সুবিধার জন্য মাউন্ট লাভালিয়া হসপিতালে সে নিজের পরিচয় গোপন করে এক মৃত ব্রিটিশ অফিসারের পোশাক পরে আসে। ব্রিটিশ ক্যাম্প (The Allies of WWII) কাওয়াই নদীর উপর ব্রিজ তৈরির খবর জানতে পেরে, তা ধ্বংসের জন্য মিশনে নামে। মিশনের দায়িত্ব পাওয়া মেজর ভার্ডেন, শোয়ারজের আসল পরিচয় জানতে পেরে তাকে তার সাথে মিশনে যেতে বাধ্য করেন।
বিগ বস বাংলা

বিগ বস বাংলা হলো ভারতীয় আপাতবাস্তব টেলিভিশন অনুষ্ঠান, যা হিন্দি ভাষায় প্রচারিত বিগ বসের বাংলা সংস্করণ। এটি প্রথম নেদারল্যান্ডসে এনডেমোল দ্বারা উন্নত ছিল যা বিগ ব্রাদার বিন্যাস, অনুসরণ করে। বর্তমানে তার প্রথম পর্বে, এটি ইটিভি বাংলা, একটি বাংলা সাধারণ বিনোদন চ্যানেলে মিঠুন চক্রবর্তী দ্বারা পরিবেশিত করা হয়।
বিগ বস প্রতিযোগীরা একটি বিশেষভাবে নির্মিত বাড়িতে বাস করেন যা মহারাষ্ট্রের পুনে জেলার লোনাভেলা পর্যটন স্থানে অবস্থিত। এখানে ভাল ভাবে সজ্জিত করা মাত্র দুটি ঘর এবং চার টয়লেট বাথ রুম, একটি বাগান, পুল, কার্যকলাপ এলাকা এবং জিম আছে। বাড়ির বাসিন্দারা বিশ্বের বাকি থেকে বিচ্ছিন্ন হয়ে টিভি সংযোগ, কোন ফোন, কোন ইন্টারনেট সংযোগ, ঘড়ি, কলম বা কাগজ ছাড়া তিন মাস থাকেন। বসবাসকারীদের বাংলা ছাড়া অন্য ভাষায় কথা বলার অনুমতি দেওয়া হয় না। প্রতি সপ্তাহে, বাসিন্দাদের উচ্ছেদের জন্য তাদের সহকর্মীরা দুটি মনোনয়ন করেন, এবং যারা সবচেয়ে বেশি মনোনয়ন পায় তারা জনগণের ভোটে বাড়ি থেকে বেরিয়ে যায়। চূড়ান্ত সপ্তাহে, অবশিষ্ট বাসিন্দাদের মধ্যে একজনকে জনগণ ভোট দিয়ে জয়যুক্ত করেন
প্রোগ্রামার দিবস

প্রোগ্রামার দিবস কম্পিউটার প্রোগ্রামারদের একটি পেশাদার ছুটির দিন যা বিভিন্ন সফটওয়্যার ও প্রযুক্তবিষয়ক কোম্পানিতে পালন করা হয়। বছরের ২৫৬তম দিনে(হেক্সাডেসিমাল ১০০ বা ২) প্রোগ্রামার দিবস পালন করা হয়।সাধারণ বছরের সেপ্টেম্বরের ১৩ তারিখে এবং লিপ ইয়ারের ১২ তারিখ প্রোগ্রামার দিবস পালন করা হয়। 
দিনটি রাশিয়াতে সরকারি ভাবে স্বীকৃত , এছাড়াও বাংলাদেশ, আর্জেন্টিনা, ইসরায়েল, চিলি, ব্রাজিল, মেক্সিকো, অস্ট্রিয়া, যুক্তরাষ্ট্র, যুক্তরাজ্য, ভারত, পোল্যান, ইটালি, কানাডা, মেক্সিকো, ফ্রান্স, নিউজিল্যান্ড, গুয়েতমালা, চীন, রোমানিয়া, উরুগুয়ে, জার্মানি, বেলজিয়াম, ক্রোয়েশিয়া সহ বিভিন্ন দেশে দিনটি পালন করা হয়।
২৫৬ সংখ্যাটি নির্বাচন করার কারণ ১ বাইটের সাহায্যে ২৫৬টি বিভিন্ন মান প্রকাশ করা যায় যেটা প্রোগ্রামারদের কাছে পরিচিত একটি সংখ্যা।
এই বিশেষ দিনটির কথা প্রথম উত্থাপন করেছিলেন ভ্যালেন্টিন বল্ট এবং মাইকেল কার্ভিকভ। এই দুজন ব্যক্তি ছিলেন Parallel Technologies এ web design company তে কর্মরত। ২০০২ সালের শুরুর দিকে তারা রাশিয়ান সরকারের নিকট একটি পিটিশন উত্থাপন করে এই দিনটিকে অফিশিয়াল ভাবে প্রোগ্রামার'স ডে ঘোষণা দেয়ার জন্য। 
২৪ জুলাই, ২০০৯ সালে Ministry of Communications and Mass Media(Russia) সরকারিভাবে একে প্রোগ্রামার'স ডে হিসাবে ঘোষণা দেয়, এবং এই দিনটিকে সরকারি ছুটির দিন ঘোষণা করে। 
১১ই সেপ্টেম্বর, ২০০৯ ইং এ রাশিয়ার প্রেসিডেন্ট Dmitry Medvedev আইন পাশ করার মাধ্যমে একে সরকারিভাবে স্বীকৃতি দেন।
ফোতু গিরিবর্ত্ম

ফোতু গিরিবর্ত্ম বা ফোতু লা হিমালয়ের জাংস্কার পর্বতশ্রেণীতে শ্রীনগর হতে লেহ যাওয়ার ১ডি নং জাতীয় সড়কের ওপর অবস্থিত একটি গিরিবর্ত্ম। 
 উচ্চতায় অবস্থিত এই গিরিবর্ত্ম ১ডি নং জাতীয় সড়কের সর্বোচ্চ বিন্দু। কার্গিল ও লেহর মধ্যে ফোতু ও নামিকা গিরিবর্ত্ম এই দুইটি প্রধান গিরিবর্ত্ম বর্তমান। ফোতু গিরিবর্ত্মের পূর্ব দিকে লামায়ুরু শহরটি অবস্থিত।
নামিকা গিরিপথ

নামিকা গিরিপথ বা নামিকা লা হিমালয়ের জাংস্কার পর্বতশ্রেণীতে শ্রীনগর হতে লেহ যাওয়ার ১ডি নং জাতীয় সড়কের ওপর অবস্থিত একটি গিরিপথ। 
কার্গিল ও লেহর মধ্যে উচ্চতায় সর্বোচ্চ ফোতু গিরিপথে পরেই নামিকা গিরিপথের স্থান (উচ্চতা ।
ডিরোজিও মেমোরিয়াল কলেজ

ডিরোজিও মেমোরিয়াল কলেজ () হাতিয়াড়া, রাজারহাট অঞ্চলে অবস্থিত একটি সাধারণ ডিগ্রী কলেজ। এখানে কলা, বাণিজ্য ও বিজ্ঞান বিষয়ে স্নাতক কোর্সগুলি করানো হয়। ১৯৬৬ সালে স্থাপিত এই কলেজটি পশ্চিমবঙ্গ রাষ্ট্রীয় বিশ্ববিদ্যালয়ের অধিভুক্ত।
কলেজটি বিশ্ববিদ্যালয় মঞ্জুরি কমিশন (ভারত) দ্বারা স্বীকৃত এবং AICTE দ্বারা "বি গ্রেড" প্রাপ্ত।
রবীন্দ্রতীর্থ

রবীন্দ্রতীর্থ ভারতের পশ্চিমবঙ্গ রাজ্যের নিউ টাউন, কলকাতার নারকেলবাগান অঞ্চলে অবস্থিত একটি সাংস্কৃতিক কেন্দ্র। এই কেন্দ্রটি রবীন্দ্রনাথ ঠাকুরের নামে উৎসর্গিত। এখানে রবীন্দ্রনাথের আঁকা ছবির স্থায়ী প্রদর্শনী আছে। এছাড়া এটি একটি আর্কাইভ ও গবেষণা কেন্দ্র। এখানে একটি অডিটোরিয়ামও আছে। রবীন্দ্রনাথের উপর যেসব ছাত্রছাত্রীরা গবেষণা করেন, তাদের থাকার জন্য এখানে ডরমিটরিও তৈরি করা হয়েছে। ২০১২ সালের ৮ অগস্ট পশ্চিমবঙ্গের মুখ্যমন্ত্রী মমতা বন্দ্যোপাধ্যায় রবীন্দ্রতীর্থ উদ্বোধন করেন।
সিয়াচেন মুজতাঘ

সিয়াচেন মুজতাঘ পূর্ব কারাকোরাম পর্বতশ্রেণীর এক উপপর্বতশ্রেণী বিশেষ।
সিয়াচেন মুজতাঘের উত্তরে শক্সগাম নদী, উত্তর-পশ্চিমে উর্দোক হিমবাহ, দক্ষিণ-পশ্চিমে সিয়াচেন হিমবাহ, দক্ষিণে টেরাম শের, দক্ষিণ রিমো হিমবাহ ও ইতালিয় টোল এবং পূর্বে ইয়ারকন্দ নদী অপবস্থিত। এই পর্বতশ্রেণীর সর্বোচ্চ শৃঙ্গ টেরাম কাংরি- ১। 
এই অঞ্চলের ৬০% এলাকা চীনের ও বাকি ৪০% এলাকা ভারতের অধিকারে। সিয়াচেন দ্বন্দ্ব শুরু হলে পাকিস্তান ভারতের অধিকৃত এলাকা নিজেদের বলে দাবী করে এসেছে। অপর দিকে ভারত চীনের অধিকৃত এলাকার ওপর নিজের দাবী জানিয়ে এসেছে। ভারত তার অধিকৃত এলাকা জম্মু ও কাশ্মীর প্রদেশের অংশ হিসেবে প্রশাসন চালায়। চীন নিজেদের অধিকৃত এলাকায় জিনজিয়াং প্রদেশের অংশ হিসেবে প্রশাসন চালায়।
অষ্টম জাতীয় সংসদ নির্বাচন, ২০০১

অষ্টম জাতীয় সংসদ নির্বাচন ২০০১ অক্টোবর ১, ২০০১ সালে বাংলাদেশে অনুষ্ঠিত হয়। নির্বাচনে দুটি প্রধান দল, বাংলাদেশ জাতীয়তাবাদী দল (বিএনপি) নেতৃত্বে ছিল খালেদা জিয়া; আওয়ামী লীগের নেতৃত্বে ছিল শেখ হাসিনা। জাতীয় সংসদ নির্বাচনে ৩০০টি আসনের বিপরীতে ৪৮৪জন সতন্ত্র প্রার্থীসহ ৫৪টি দল থেকে মোট ১৯৩৫ জন প্রার্থী নির্বাচনে অংশ নেয়। এটি হলো ১৯৯৬ সালে চালু হওয়া তত্বাবধায়ক সরকারের অধীনে দ্বিতীয় নির্বাচন। নির্বাচন অনুষ্ঠানের সময় তত্বাবধায়ক সরকারের প্রধান ছিলেন লতিফুর রহমান।
<onlyinclude></onlyinclude>
ঘেন্ট কাংরি

ঘেন্ট কাংরি কারাকোরাম পর্বতশ্রেনীর শাখা সালতোরো পর্বতশ্রেণীতে অবস্থিত এক পর্বতশৃঙ্গ।
ঘেন্ট কাংরি সিয়াচেন হিমবাহের পশ্চিম দিকে অবস্থিত। এই পর্বতের অবস্থান স্থানাঙ্ক 
১৯৬১ খ্রিষ্টাব্দের ৪ঠা জুন এরিক ওয়াসাখের নেতৃত্বে অস্ট্রিয়ার এক পর্বতারোহী দলের সদস্য উল্ফগ্যাং আক্সট ঘেন্ট কাংরির পশ্চিম শৈলশিরা বরাবর একা সর্বপ্রথম শৃঙ্গে আরোহণ করেন।
১৯৬৭ খ্রিষ্টাব্দে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে সমগ্র সিয়াচেন হিমবাহ ও সালতোরো পর্বতশ্রেণী পাকিস্তানের অন্তর্ভুক্ত বলে দেখানো হয়।সিয়াচেন হিমবাহ অঞ্চলের সীমান্ত সম্বন্ধে সিমলা চুক্তিতে অস্পষ্ট ভাবে উল্লেখ করা হয় যে সীমান্ত এনজে ৯৮৪২ থেকে উত্তরদিকে হিমবাহের দিকে এটি বিস্তৃত থাকবে। এনজে ৯৮৪২ এর স্থানাঙ্কের পার্শ্ববর্তী এলাকায় অসম্পূর্ণ ভাবে সংজ্ঞায়িত মানচিত্রের ওপর মালিকানার দাবীর কারণে ভারত ও পাকিস্তান এই দুই দেশের মধ্যে দ্বন্দ্ব শুরু হয়। এ বিতর্কের ফলস্বরূপ ১৯৮৪ খ্রিষ্টাব্দে সিয়াচেন দ্বন্দ্ব শুরু হয় এবং ভারতীয় সেনাবাহিনী অপারেশন মেঘদূত সামরিক অভিযানের মাধ্যমে এই পর্বতটি ভারতের অধিকারে আসে।
সপ্তম জাতীয় সংসদ নির্বাচন, জুন ১৯৯৬

সপ্তম জাতীয় সংসদ নির্বাচন জুন, ১৯৯৬, জুন ১২, ১৯৯৬ সালে বাংলাদেশে অনুষ্ঠিত হয়। নির্বাচনে দুটি প্রধান দল, আওয়ামী লীগের নেতৃত্বে ছিল শেখ হাসিনা; বাংলাদেশ জাতীয়তাবাদী দল (বিএনপি) নেতৃত্বে ছিল খালেদা জিয়া। জাতীয় সংসদ নির্বাচনে ৩০০টি আসনের বিপরীতে ২৮১জন সতন্ত্র প্রার্থীসহ ৮১টি দল থেকে মোট ২৫৭৪ জন প্রার্থী নির্বাচনে অংশ নেয়। ৩০০টি আসনের মধ্যে আওয়ামী লীগ ১৪৬টি আসনে জয়লাভ করে জোটগতভাবে সরকার গঠন করে। উক্ত নির্বাচনে সতন্ত্র প্রার্থীরা ০.৬৭% এবং দলীয় প্রার্থীরা ৭৪.৮২% ভোট লাভ করে।
ডেভিড ক্যামেরন

ডেভিড উইলিয়াম ডোনাল্ড ক্যামেরন (; ; জন্ম: ৯ অক্টোবর, ১৯৬৬) লন্ডনে জন্মগ্রহণকারী যুক্তরাজ্যের বিশিষ্ট রাজনীতিবিদ। তিনি ২০১০ থেকে ২০১৬ সাল পর্যন্ত যুক্তরাজ্যের প্রধানমন্ত্রীর দায়িত্ব পালন করেছেন। তিনি কনজারভেটিভ পার্টির নেতৃত্বে ছিলেন। সংসদীয় আসন উইটনি এলাকা থেকে সংসদ সদস্য হিসেবে নির্বাচিত হন। ২০১৬ সালে অনুষ্ঠিত যুক্তরাজ্যের ইউরোপীয় ইউনিয়ন ত্যাগ শীর্ষক গণভোটে সংখ্যাগরিষ্ঠ ভোটাররা ত্যাগের পক্ষ ভোট দেয়ার পর তিনি পদত্যাগ করেন।
লন্ডনে জন্মগ্রহণ করলেও ক্যামেরন বড় হন বার্কশায়ারে। অক্সফোর্ড বিশ্ববিদ্যালয়ে অধ্যয়ন করেন।
কার্লটন টিভি’র গবেষক হিসেবে কাজ করেন তিনি। নরম্যান ল্যামন্ট ও মাইকেল হাওয়ার্ডের ন্যায় রক্ষণশীল রাজনীতিবিদদের পরামর্শকের দায়িত্ব পালন করেন।
২০০১ সালের সাধারণ নির্বাচনে উইটনি আসন থেকে প্রতিদ্বন্দ্বিতা করে সংসদ সদস্যরূপে নির্বাচিত হন। এ আসনে ১৯৯৭ সালে প্রতিদ্বন্দ্বিতা করলেও পরাজিত হয়েছিলেন ক্যামেরন। ডিসেম্বর, ২০০৫ সালে কনজারভেটিভ পার্টির দলনেতা নির্বাচিত হন। একই সালে স্বল্পকালীন সময়ের জন্য ছায়া মন্ত্রিসভায় অন্তর্ভুক্ত হন।
৬ মে, ২০১০ তারিখে অনুষ্ঠিত সাধারণ নির্বাচনে ক্যামেরন কনজারভেটিভ দলকে নেতৃত্ব দেন। ঐ নির্বাচনে যে-কোন দলের চেয়ে সর্বোচ্চসংখ্যক ভোট ও ৩০৬ আসন লাভ করে। কিন্তু সরকার গঠনের জন্য সংখ্যাগরিষ্ঠতা দেখাতে পারেনি তার দল ও ঝুলন্ত সংসদ ব্যবস্থা গড়ে উঠে। ফলশ্রুতিতে পাঁচ দিনের আলোচনান্তে লিবারেল ডেমোক্র্যাটসদেরকে সাথে নিয়ে জোট সরকার গঠন করতে বাধ্য হন। দ্বিতীয় বিশ্বযুদ্ধের পর এই প্রথম যুক্তরাজ্যে জোট সরকার ব্যবস্থা গঠিত হয়। ১১ মে, ২০১০ তারিখে সাবেক প্রধানমন্ত্রী গর্ডন ব্রাউন পদত্যাগ করেন ও তার সুপারিশমাফিক রাণী দ্বিতীয় এলিজাবেথ ডেভিড ক্যামেরনকে সরকার গঠনের আমন্ত্রণ জানান। ১০ ডাউনিং স্ট্রিটের প্রথম ভাষণে লিবারেল ডেমোক্র্যাটস দলের সাথে জোট সরকার ব্যবস্থা প্রবর্তনের ইচ্ছা পোষণ করেন। ঐদিনই শপথ গ্রহণের মাধ্যমে ৪৩-বছর বয়সী ডেভিড ক্যামেরন যুক্তরাজ্যের প্রধানমন্ত্রী হিসেবে ক্ষমতায় আরোহণ করেন। ১৯৮ বছর পূর্বে ১৮১২ সালে নিযুক্ত আর্ল অব লিভারপুলের পর ব্রিটেনের ইতিহাসে মধ্যে তিনিই সর্বকনিষ্ঠ প্রধানমন্ত্রীরূপে দায়িত্ব পেয়েছেন। নির্বাচিত হয়েই ক্যামেরন সরকার ঘোষণা করে যে বাজেট ঘাটতি মোকাবেলায় £৬.২ বিলিয়ন পাউন্ড-স্টার্লিংয়ের সমপরিমাণ সম্পদ ছাটাই করা হবে।
|-
ষষ্ঠ জাতীয় সংসদ নির্বাচন, ফেব্রুয়ারি ১৯৯৬

ষষ্ঠ জাতীয় সংসদ নির্বাচন ১৯৯৬, ১৫ ফেব্রুয়ারি ১৯৯৬ সালে বাংলাদেশে অনুষ্ঠিত হয়। অধিকাংশ বিরোধী রাজনৈতিক দল নির্বাচনটি বর্জন করেছিল। মোট ভোট গৃহীত হয়েছিল মাত্র ২১%। রাজনৈতিক মহলে নির্বাচনটি ১৫ই ফেব্রুয়ারির নির্বাচন নামে পরিচিত। বাংলাদেশ জাতীয়তাবাদী দল (বিএনপি) নির্বাচনে জয় লাভ করে এবং ৩০০টি আসনের মধ্যে ২৭৮টি আসন লাভ করে। ফ্রিডম পার্টি ১টি ও স্বতন্ত্র প্রার্থীরা ১০টি পায়। এছাড়া ১০টি আসনের ফলাফল অসমাপ্ত থাকে ও আদালতের রায়ে একটি আসনের নির্বাচন স্থগিত করা হয়েছিল। পরবর্তীতে তত্ত্বাবধায়ক সরকারের অধীনে নির্বাচন জুনে অনুষ্ঠিত হয়। সংসদের প্রধান বিরোধী দলীয় নেতা ছিলেন বঙ্গবন্ধুর পলাতক খুনী খন্দকার আবদুর রশিদ ও চীফ হুইপ ছিলেন খন্দকার দেলোয়ার হোসেন। ষষ্ঠ জাতীয় সংসদ নির্বাচনে প্রধান নির্বাচন কমিশনার ছিলেন বিচারপতি এ কে এম সাদেক।
নির্বাচিত সরকারের প্রথম সংসদ অধিবেশন শুরু হয়েছিল ১৯ মার্চ ১৯৯৬ সালে এবং অধিবেশন স্থায়ী ছিল চার কার্যদিবস ২৫ মার্চ ১৯৯৬ সাল পর্যন্ত। ৩০ মার্চ ১৯৯৬ সালে সংসদ বিলুপ্ত ঘোষণা করা হয়। সংসদ স্থায়ী ছিল মাত্র ১২ দিন।
পঞ্চম জাতীয় সংসদ নির্বাচনে বাংলাদেশ জাতীয়তাবাদী দল জয় লাভ করে সরকার গঠন করে। ১৯৯৩ সালে সর্বপ্রথম জামায়াত এবং তারপর আওয়ামী লীগ সংসদ সচিবালয়ে পরবর্তী নির্বাচনগুলোকে নিরপেক্ষ ও গ্রহণযোগ্য করার জন্য তত্বাবধাক সরকার বিল পেশ করে। তৎকালীন খালেদা জিয়া নেতৃত্বাধীন বিএনপি সরকার এই দাবি মেনে নেয় নি। কমনওয়েলথ ও অন্যান্য সংস্থা সরকার ও বিরোধীদলগুলোর সাথে সমঝোতার চেষ্টা করে ব্যার্থ হন। পরবর্তীতে বিভিন্ন সহিংস ঘটনার মধ্যে এবং বিরোধীদলগুলোর প্রবল প্রতিবাদ ও নির্বাচন বর্জনের পরও ১৫ ফেব্রুয়ারি, ১৯৯৬ সালে ষষ্ঠ জাতীয় সংসদ নির্বাচন অনুষ্ঠিত হয়। ২৪, ২৫ ও ২৬ ফেব্রুয়ারি বিরোধী দলের আহ্বানে দেশব্যাপী অসহযোগ পালিত হয়৷ ৩ মার্চ জাতির উদ্দেশ্যে ভাষণে খালেদা জিয়া ষষ্ঠ জাতীয় সংসদের প্রথম অধিবেশনে তত্ত্বাবধায়ক সরকারের বিল আনার ঘোষণা দেন৷
প্রধানমন্ত্রীর পরামর্শক্রমে ৩০ মার্চ রাষ্ট্রপতি ষষ্ঠ জাতীয় সংসদ ভেঙে দেয় এবং খালেদা জিয়া পদত্যাগ করেন৷ রাষ্ট্রপতি সাবেক প্রধান বিচারপতি মুহাম্মদ হাবিবুর রহমানকে তত্ত্বাবধায়ক সরকারের প্রধান উপদেষ্টা নিয়োগ করেন৷ তত্ত্বাবধায়ক সরকারের অধীন পরবর্তী নির্বাচনে আওয়ামী লীগ জয় লাভ করে সরকার গঠন করে।
<onlyinclude></onlyinclude>
কে১২

কে১২ সালতোরো পর্বতশ্রেণীর দ্বিতীয় সর্বোচ্চ শৃঙ্গ এবং পৃথিবীর সর্বোচ্চ পর্বত শৃঙ্গগুলির মধ্যে একষট্টিতম ।
কে১২ পর্বত সিয়াচেন হিমবাহের দক্ষিণ পশ্চিমে অবস্থিত। কে১২ হিমবাহটি কে১২ পর্বতের উত্তরপূর্ব ঢালে অবস্থিত এবং এই হিমবাহ সিয়াচেন হিমবাহে মিলিত হয়। এই পর্বতের পশ্চিম ঢালের বরফ বাইলাফন্ড হিমবাহে এসে জমা হয় ও পরে ডানসাম নদীকে পুষ্ট করে।
১৯৫৭ খ্রিষ্টাব্দে এরিক শিপটনের নেতৃত্বে এক ব্রিটিশ অভিযাত্রী দল পাকিস্তানের অনুমতিপত্র নিয়ে বাইলাফন্ড গিরিবর্ত্ম পার হয়ে এই শৃঙ্গের নিকটে আসেন কিন্তু তারা আরোহণের প্রচেষ্টা করেননি। ১৯৬০ ও ১৯৭১ খ্রিষ্টাব্দে এই পর্বতে দুই বার শৃঙ্গ জয়ের ব্যর্থ অভিযান হয়। ১৯৭৪ খ্রিষ্টাব্দে এক জাপানী পর্বতারোহী দলের হয়ে শিনিচি তাকাগি ও সুতোমু ইটো প্রথম শীর্ষে আরোহণ করেন কিন্তু নিচে নামার সময় তারা পড়ে গিয়ে মারা যান। তাদের মৃতদেহ উদ্ধার করাও সম্ভবপর হয়নি। ১৯৭৫ খ্রিষ্টাব্দে অপর এক জাপানী পর্বতারোহী দল দ্বিতীয়বার এই পর্বতের শীর্ষে আরোহণ করেন। 
১৯৬৭ খ্রিষ্টাব্দ থেকে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে সমগ্র সিয়াচেন হিমবাহ ও সালতোরো পর্বতশ্রেণী পাকিস্তানের অন্তর্ভুক্ত বলে দেখাতে থাকে।সিয়াচেন হিমবাহ অঞ্চলের সীমান্ত সম্বন্ধে সিমলা চুক্তিতে অস্পষ্ট ভাবে উল্লেখ করা হয় যে সীমান্ত এনজে ৯৮৪২ থেকে উত্তরদিকে হিমবাহের দিকে এটি বিস্তৃত থাকবে। এনজে ৯৮৪২ এর স্থানাঙ্কের পার্শ্ববর্তী এলাকায় অসম্পূর্ণ ভাবে সংজ্ঞায়িত মানচিত্রের ওপর মালিকানার দাবীর কারণে ভারত ও পাকিস্তান এই দুই দেশের মধ্যে দ্বন্দ্ব শুরু হয়। এ বিতর্কের ফলস্বরূপ ১৯৮৪ খ্রিষ্টাব্দে সিয়াচেন দ্বন্দ্ব শুরু হয় এবং ভারতীয় সেনাবাহিনী অপারেশন মেঘদূত সামরিক অভিযানের মাধ্যমে এই পর্বতটি ভারতের অধিকারে আনে।
নবাব সিরাজউদ্দৌল্লা (চলচ্চিত্র)

নবাব সিরাজউদ্দৌল্লা হল ১৯৬৭ সালে মুক্তিপ্রাপ্ত বাংলাদেশী ঐতিহাসিক নাট্যধর্মী চলচ্চিত্র। এটি বাংলাদেশের পটভূমিতে নির্মিত প্রথম ঐতিহাসিক গল্পের চলচ্চিত্র। চলচ্চিত্রটি পরিচালনা করেন বাংলাদেশের বিখ্যাত চলচ্চিত্রকার, কাহিনীকার ও সঙ্গীত পরিচালক খান আতাউর রহমান। ছবিটিতে "নবাব সিরাজউদ্দৌল্লা" চরিত্রে অভিনয় করেছেন আনোয়ার হোসেন। এছাড়া অন্যান্য ভূমিকায় অভিনয় করেন আনোয়ারা, আতিয়া চৌধুরী, এবং খান আতাউর রহমান।
ছবিটি মুক্তির পর অভিনেতা আনোয়ার হোসেন বাংলাদেশের চলচ্চিত্র ভূবনে "নবাব সিরাজউদ্দৌলা" ও চলচ্চিত্রপ্রেমীদের বাংলার মুকুটহীন নবাব খ্যাতি লাভ করেন।
ছবিটির সঙ্গীত পরিচালনা করেন খান আতাউর রহমান। গানের কথা লিখেছেন অক্ষয় মৈত্র, রমেশচন্দ্র মজুমদার, শচীন্দ্রনাথ সেনগুপ্ত, মোঃ নেজামতউল্লাহ, ও সিকান্দার আবু জাফর। এই চলচ্চিত্রের মাধ্যমে ঢাকার চলচ্চিত্রে প্রথম বিদ্রোহী কবি কাজী নজরুল ইসলামের গান ব্যবহার করা হয়। খান আতাউর রহমান এই চলচ্চিত্রে নজরুলের দুটি বিখ্যাত গান ‘পথ হারা পাখি কেঁদে ফিরে একা’ ফেরদৌসী রহমানের কণ্ঠে (বাঈজী আলেয়ার ঠোঁটে) এবং আব্দুল আলীমের কণ্ঠে গাওয়া (মাঝির ঠোঁটে) ‘একূল ভাঙে ওকূল গড়ে এইতো নদীর খেলা’ ব্যবহার করেছিলেন।
কাঁচের দেয়াল

কাঁচের দেয়াল, ১৯৬৩ সালে মুক্তিপ্রাপ্ত একটি বাংলা চলচ্চিত্র। তৎকালীন পূর্ব পাকিস্তান আমলে মুক্তিপ্রাপ্ত এ চলচ্চিত্রটি রচনা, চিত্রনাট্য ও পরিচালনা করেন জহির রায়হান। ছবিটিতে অভিনয় করেছিলেন আনোয়ার হোসেন, সুমিতা দেবী, খান আতাউর রহমান প্রমুখ।
অসহায় এক তরুণী মামার বাড়িতে লালিত পালিত। মায়ের মৃত্যুর পর তার বাবা হয়ে যায় বাউন্ডুলে। মামার পরিবারে মেয়েটির লাঞ্ছনা গঞ্চনার শেষ নেই। তবে এক মামা ও মামাতো ভাই তাকে আলাদা চোখে দেখে।
মেয়েটি হঠাত লটারীতে প্রচুর টাকা পেয়ে যায়। এ সময় মামার পরিবারে তার আদর যত্নও বেড়ে যায়। কিছুদিন পরেই সংবাদ আসে যে লটারি মিথ্যে। মেয়েটির ভাগ্যে আবার দুর্ভোগ নেমে আসে। শেষ পর্যন্ত বিদ্রোহ করে এবং বাড়ি থেকে কাঁচের দেয়াল ভেঙ্গে বেড়িয়ে পড়ে।
কাঁচের দেয়াল চলচ্চিত্রের সঙ্গীত পরিচালনা করেছেন খান আতাউর রহমান। "শ্যামল বরণ মেয়েটি" এই চলচ্চিত্রের একটি জনপ্রিয় গান।
'কাঁচের দেয়াল' ১৯৬৫ সালে পাকিস্তান চলচ্চিত্র উত্সবে ১টি পুরস্কার পায় এবং জহির রায়হান শ্রেষ্ঠ পরিচালকের সম্মাননাসহ কয়েকটি পুরস্কার পান।
কাভকায সেন্টার

কাভকায সেন্টার (কেসি বা আক্ষরিক অর্থে ককেশাস কেন্দ্র; , ) একটি বেসরকারী "নিরপেক্ষ, আন্তর্জাতিক ও ইসলামী চেতনা সম্পন্ন চেচেন সংস্থার ইন্টারনেট সংস্করণ"। এর লক্ষ্য হল চেচেন এর সাথে সম্পর্কিত ঘটনা রিপোর্ট করা এবং "আন্তর্জাতিক সংবাদ সংস্থাগুলিকে নিউজ লেটার, পটভূমি ও সহায়তা প্রদান করা যাতে ককেশাস এর উপর স্বাধীন সাংবাদিকতার কাজ সম্পভবপর হয়"।
বিগত কয়েক বছর ধরে রাশিয়ান কর্তৃপক্ষ ককেশাস আমিরশাহীর এই ওয়েবসাইটি বন্ধ করার চেষ্টা করেও সাফল্য অর্জন করতে পারেনি। ফিনল্যান্ডের মিডিয়া রিপোর্টে বলা হয়েছে যে সাইটির সার্ভার ফিনল্যান্ডে অবস্থিত এবং সুইডেন থেকে পরিচালনা করা হয়।
কাভকায কেন্দ্রটি ককেশীয় আমিরশাহী নেটওয়ার্কের সংবাদ পোর্টাল যার লক্ষ্য ককেশাসে একটি ইসলামী রাষ্ট্র প্রতিষ্ঠা করা। প্রতিষ্ঠানটি রাশিয়ায় নিষিদ্ধ, এবং হিসাবে মার্কিন যুক্তরাষ্ট্রের সন্ত্রাসী সংগঠনের তালিকাভুক্ত করা হয়। কাভকায কেন্দ্রটি মোভলাদি উদুগভ দ্বারা নিয়ন্ত্রিত হয় যিনি মৌলবাদী ইসলাম ধর্মের দক্ষ প্রচারক।
সুইডিশ ন্যাশনাল ডিফেন্স কলেজের ড. গ্রেগ সিমন্সের মতে "কাভকায কেন্দ্রের সব বিষয়বস্তুকে চরমপন্থী ও বিপজ্জনক শ্রেণীভুক্ত করা যায় না। যাইহোক, পরিষ্কারভাবে ওয়েবসাইটে প্রদর্শিত কিছু উপাদান চরমপন্থী ও সন্ত্রাসবাদী উপাদানের মধ্যে গণ্য হয়"। 
সেপ্টেম্বর ২০০৪ এ একটি বিতর্কের শুরু হয় যখন রাশিয়ার চাপে লিথুয়ানিয়ান কর্তৃপক্ষ তাদের দেশে অবস্থিত কাভকায সেন্টারের ওয়েবসাইটি বন্ধ করে দেয় এই মর্মে যে চেচেন বিদ্রোহী কমান্ডার শামিল বাসাইয়েভ বেস্লান স্কুলের ঘটনার দায়ভার স্বীকার করে চিঠি পাঠায় ও তার সাথে কিছু চিত্র, যেগুলি ওয়েবসাইটিতে দেওয়া হয়েছে। পরবর্তীকালে ওয়েবসাইটি সুইডেনের ইন্টারনেট পরিষেবা প্রদানকারী (ISP) সংস্থা PRQ -এর সার্ভারে খোলা হয় এবং পরবর্তীতে এপ্রিল ২০০৮ এ এস্তোনিয়ায়, AS Starman এর দেওয়া ওয়েবসার্ভারে স্থানান্তর করা হয়।
চেচনিয়া

চেচনিয়া (/ˈtʃɛtʃniə/; ; চেচেন ভাষায়: Нохчийчоь, Noxçiyçö) বা দাপ্তরিক ভাবে চেচেন প্রজাতন্ত্র (; চেচেন ভাষায়: Нохчийн Республика, Noxçiyn Respublika), এছাড়াও, বানান কখনও কখনও ইচকেরিয়া (Ichkeria; ইংরেজি: খনিজের ভূমি) হিসাবে উল্লেখ করা হয়। চেচনিয়া রাশিয়ার একটি প্রজাতন্ত্র। এটা উত্তর ককেশাসে পূর্ব ইউরোপের সর্বদক্ষিণ অংশে অবস্থিত, এবং কাস্পিয়ান সাগরের ১০০ কিলোমিটারের মধ্যে। প্রজাতন্ত্রের রাজধানী গ্রোজনি শহর। ২০১০ সালের হিসাব অনুযায়ী জনসংখ্যা হল, ১২ লক্ষ ৬৮ হাজার ৯৮৯ জন, যাদের বেশিরভাগ প্রধানত চেচেন জাতিগোষ্ঠির এবং তার সাথে কিছু রুশ সংখ্যালঘু গোষ্ঠীর মানুষ ছিল।
পঞ্চম জাতীয় সংসদ নির্বাচন, ১৯৯১

পঞ্চম জাতীয় সংসদ নির্বাচন ১৯৯১, বাংলাদেশে ২৭শে ফেব্রুয়ারি ১৯৯১ সালে অনুষ্ঠিত হয়েছিল। নির্বাচনে দুটি প্রধান দল, আওয়ামী লীগের নেতৃত্বে ছিল শেখ হাসিনা; বাংলাদেশ জাতীয়তাবাদী দল (বিএনপি) নেতৃত্বে ছিল খালেদা জিয়া। জাতীয় সংসদ নির্বাচনে ৩০০টি আসনের বিপরীতে ৪২৪জন সতন্ত্র প্রার্থীসহ ৭৫টি দল থেকে মোট ২৭৮৭ জন প্রার্থী নির্বাচনে অংশ নেয়। নির্বাচনে খালেদা জিয়া নেতৃত্বাধীন বিএনপি জয় লাভ করে। তারা ৩০০টি আসনের মধ্যে ১৪০টি আসন লাভ করে। মোট ভোট গৃহীত হয়েছিল ৫৫.৪%।
২৪ নভেম্বর ১৯৯৫ সালে এই সংসদ ভেঙে দেওয়া হয় ।
জাতীয় সড়ক ২ (ভারত, পুরাতন সংখ্যায়ন)

২নং জাতীয় সড়ক (ভারত) ভারতের প্রধান জাতীয় সড়কগুলির একটি। পশ্চিমবঙ্গ থেকে দিল্লি পর্যন্ত বিস্তৃত এই ১৪৬৫ কিলোমিটার সড়ক এই দুই রাজ্য ছাড়াও ঝাড়খণ্ড, বিহার ও উত্তরপ্রদেশের উপর দিয়ে গেছে। এই সড়ক পশ্চিমবঙ্গের মধ্যে কলকাতার কাছে ডানকুনি থেকে শুরু। ডানকুনি থেকে পালশিট ৬৫ কিলোমিটার দুর্গাপুর এক্সপ্রেসওয়ে হিসেবে পরিচিত। পালশিট থেকে জি-টি রোড হয়ে বর্ধমান, পানাগড়, দুর্গাপুর, রাণীগঞ্জ ও আসানসোল শহর হয়ে বরাকর শহরে শেষ। ডানকুনি থেকে বরাকর ২৩৫ কিলোমিটার। এরপর ঝাড়খণ্ডের মধ্যে মাইথন, নিরসা, ধানবাদ শহর, ইসরি, বরহি হয়ে বরাচট্টি পর্যন্ত। ঝাড়খণ্ডে মোট ১৯০ কিলোমিটার। এরপর বিহার রাজ্যে মোট ২০২ কিলোমিটার। বরাচট্টি থেকে শুরু করে গয়া, ডেহরি-অন- শোন, সাসারাম, মোহনিয়া হয়ে উত্তর প্রদেশ সীমান্তের কারমানাশা নদের উপর সেতুতে শেস হয়েছে। এরপর উত্তর প্রদেশে কারমানাশা নদের উপর সেতু থেকে শুরু হয়ে মুঘলসরাই, বারানসী, এলাহাবাদ, কানপুর, এটাওয়া ও আগ্রা হয়ে হরিয়ানা সীমান্তে শেষ হয়। আগ্রা থেকে দিল্লী দুরত্ত ২০০কিলোমিটার। মোট রাস্তা ৭৫২ কিলোমিটার। হরিয়ানায় ঢোকার পর মোট ৭৪ কিলোমিটার রাস্তা রাজ্যের মধ্যে। গুরুত্তপূরন শহর গুলি হল ফরিদাবাদ এবং পলওয়াল। শেষ মেশ দিল্লিতে অন্তিম ১২ কিলোমিটার রাস্তা।তারপর অশোকনগর এ শ্রী রামকৃষ্ণ ভবতারিণী মন্দির অবস্থিত! দক্ষিণা- ১০১/-..
ইমকান্ডের

ইমকান্ডার () একটি তুরস্ক ভিত্তিক এনজিও যেটি চেচনিয়ায় মানবিক সহায়তার জন্য ত্রাণ সংগ্রহ করে ও চেচনিয়ায় মালপত্র সরবরাহ করে।
২০১৩ সালের মার্চে, রাশিয়া ইমকান্ডারকে "আল কায়েদার নিষেধাজ্ঞার তালিকা" তে অন্তর্ভুক্ত করতে জাতিসংঘের নিরাপত্তা পরিষদের প্রতি আহবান জানায় যা ৬ই সেপ্টেম্বর ব্রিটেন, ফ্রান্স এবং লুক্সেমবার্গ দ্বারা প্রত্যাখ্যাতি হয়।
সোফিয়া ভেরগারা

সোফিয়া মারগারেটা ভারগারা ভারগারা (; জন্মঃ ১০ই জুলাই, ১৯৭২) কলম্বিয়ান অভিনেত্রী, কমেডিয়ান, টেলিভিশনের উপস্থাপক ও মডেল।
সোফিয়ার জন্ম ১৯৭১ সালে কলম্বিয়ায়। সোফিয়ার মা গৃহিণী এবং বাবা একটি মাংসের দোকানে কাজ করেন।
১৯৯০ সালে ১৮ বছর বয়সে অভিনেতা জো গঞ্জালেজকে বিয়ে করেন সোফিয়া। ১৯৯২ সালের সেপ্টেম্বরে তাদের প্রথম সন্তানের জন্ম। কিন্তু ১৯৯৩ সালে ভেঙ্গে যায় তাদের সংসার।
১০ জুলাই ২০১২ আরেক প্রেমিক ব্যবসায়ী নিক লয়েভের সাথে বাগদান হয় ভারগারার। মে ২৩, ২০১৪ তে সোফিয়া জানালেন যে তাদের বাগদান বাতিল করা হয়েছে।
জাতীয় সড়ক ১ডি (ভারত, পুরাতন সংখ্যায়ন)

১ডি নং জাতীয় সড়ক ভারতের জম্মু ও কাশ্মীর রাজ্যের শ্রীনগর হতে লেহ শহরের সংযোগকারী জাতীয় সড়ক। ভারতের সীমান্ত সড়ক সংস্থার বিজয়ক প্রকল্প দ্বারা এই সড়কের দেখাশোনা করা হয়।
সপ্তদশ ও অষ্টাদশ শতাব্দীতে শ্রীনগর হতে লেহ যাওয়ার পথটি ছিল অত্যন্ত দুর্গম। ইয়ারকন্দ ও তিব্বত হতে ব্যবসায়ীরা পশমিনার পরিবর্তে কাশ্মীরি শালের ব্যবসা করতে খচ্চরের পিঠে মালপত্র নিয়ে এই পথে যাতায়াত করত। ১৮৩৬ থেকে ১৮৪০ খ্রিষ্টাব্দে জম্মু ও কাশ্মীরের রাজা গুলাব সিংয়ের ডোগরা সেনাপতি জোরাওয়ার সিং কাহলুরিয়া এই পথে লাদাখ আক্রমণ করা শুরু করলে পথটির কিছু উন্নতি করা হয়। ১৮৭০ খ্রিষ্টাব্দে মহারাজা রণবীর সিং ও টমাস ডগলাস ফরসিথের মধ্যে এক চুক্তির ফলে এই শ্রীনগর-লেহ-ইয়ারকন্দ সংযোগকারী এই সড়কের নাম রাখা হয় চুক্তি সড়ক।
১৯৫০ এর দশকে চীন পশ্চিম তিব্বত থেকে জিনজিয়াং প্রদেশ পর্যন্ত লম্বা সামরিক সড়ক তৈরী করতে থাকে। ১৯৫৭ খ্রিষ্টাব্দে ভারত সরকার তা জানতে পারে। ১৯৫৮ খ্রিষ্টাব্দে চীনা মানচিত্রে এই সড়কের অবস্থান দেখানো হয়। ভারত-চীন যুদ্ধের সময় যুদ্ধরত গণ মুক্তি ফৌজের কাছে এই সড়কপথে যুদ্ধের সামগ্রী পৌছতে থাকলে ভারতীয় সেনাবাহিনী তাদের নিজেদের সৈন্য ও রসদ যুদ্ধক্ষেত্রে পাঠানোর জন্য ১৯৬২ খ্রিষ্টাব্দে ১ডি নং জাতীয় সড়ক বানাতে শুরু করে। ১৯৬৪ খ্রিষ্টাব্দের মধ্যে সড়কটি শ্রীনগর থেকে কার্গিল পর্যন্ত বিস্তৃত হয়। ১৯৭৪ খ্রিষ্টাব্দে এই সড়কটি সাধারণ জনগণের জন্য খুলে দেওয়া হয়।
১৯৯৯ খ্রিষ্টাব্দে কার্গিল যুদ্ধের সময় পাকিস্তানি সেনাবাহিনী এই সড়কের ওপর গোলাবর্ষণ করে ভারতীয় সেনাবাহিনীর প্রচুর ক্ষয় ক্ষতি করে। এই জাতীয় সড়ক ভারতীয় সেনাবাহিনীর সৈন্য, রসদ ও সরঞ্জাম সরবরাহ করতে ব্যবহৃত হওয়ায় পাকিস্তানি গোলাবর্ষণ ভারতের সামরিক কৌশলে জটিল সমস্যার সৃষ্টি করে। এর ফলে ভারতীয় ভূখণ্ডের সঙ্গে লেহ শহর বিচ্ছিন্ন হওয়ার সম্ভাবনা তৈরি হয়। সেই কারণে ভারতীয় সেনাবাহিনীর প্রাথমিক লক্ষ্য থাকে ১ডি নং জাতীয় সড়কের নিকটবর্তী সমস্ত পাহাড় থেকে শত্রুপক্ষের ঘাঁটিগুলিকে কব্জা করা। এই কৌশলের দ্বারা ভারতীয় সেনাবাহিনী সর্বপ্রথম ১ডি নং জাতীয় সড়কের নিকটবর্তী দ্রাসের টাইগার হিল ও টোলোলিং এবং এর পরে বাটালিক দখল করে। প্রচুর ক্ষয়ক্ষতি স্বীকার করে ভারতীয় সেনাবাহিনী ১ডি নং জাতীয় সড়কের নিকটবর্তী পয়েন্ট ৪৫৯০ ও পয়েন্ট ৫৩৫৩ দখল করে ১ডি নং জাতীয় সড়ক থেকে পাকিস্তানের দৃষ্টি সরিয়ে দিতে সক্ষম হয়। 
১ডি নং জাতীয় সড়কের অধিকাংশ পথ সিন্ধু নদের তীর বরাবর ঐতিহাসিক ব্যবসার সড়কপথ ধরে তৈরী করা হয়েছে। এই জাতীয় সড়কের মোট দৈর্ঘ্য । এই সড়কের ওপর উচ্চতায় ফোতু গিরিবর্ত্ম, উচ্চতায় জোজি গিরিবর্ত্ম এবং উচ্চতায় নামিকা গিরিবর্ত্ম নামক উচ্চ গিরিবর্ত্মগুলি বর্তমান। এই সড়কটি শ্রীনগর থেকে কার্গিল, পৃথিবীর দ্বিতীয় শীতলতম স্থান দ্রাস, লামায়ুরু প্রভৃতি স্থানে ওপর দিয়ে লেহ পর্যন্ত গেছে। 
প্রতি বছর ছয় মাস প্রচন্ড তুষারপাতে গিরিবর্ত্মগুলিতে বরফ জমে থাকায় এই সড়ক বন্ধ থাকে এবং লেহ সড়কপথে সমগ্র দেশ থেকে বিচ্ছিন্ন থাকে। ২০০৮ খ্রিষ্টাব্দে জোজি গিরিবর্ত্মে তুষারপাত হয়। প্রতি বছর বসন্তকালে সীমান্ত সড়ক সংস্থা এই সড়কের মেরামত করে। এই সড়ক জুনের শুরু থেকে নভেম্বরের মধ্যভাগ পর্যন্ত খোলা থাকে।
জোজি গিরিপথ

জোজি গিরিপথ বা জোজি লা ভারতের লাদাখে পশ্চিম হিমালয় পর্বতশ্রেণীতে শ্রীনগর হতে লেহ যাওয়ার জাতীয় সড়ক ১ ওপর অবস্থিত একটি গিরিপথ।
জোজি গিরিপথ শ্রীনগর হতে লেহ যাওয়ার জাতীয় সড়ক ১ ওপর অবস্থিত হওয়ায় কাশ্মীর ও লাদাখের মধ্যে সংযোগ রক্ষায় গুরুত্বপূর্ণ ভূমিকা পালন করে। সোনমার্গ থেকে এই গিরিবর্ত্মের দুরত্ব ।
প্রতি বছর ছয় মাস প্রচন্ড তুষারপাতে জোজি গিরিবর্ত্মে বরফ জমে থাকায় এই সড়ক বন্ধ থাকে এবং লেহ সড়কপথে সমগ্র দেশ থেকে বিচ্ছিন্ন থাকে। ২০০৮ খ্রিষ্টাব্দে এই গিরিপথে তুষারপাত হয়। প্রতি বছর বসন্তকালে সীমান্ত সড়ক সংস্থা এই স্থানের বরফ পরিষ্কার করে জুনের শুরু থেকে নভেম্বরের মধ্যভাগ পর্যন্ত ১ডি নং জাতীয় সড়ক খোলার ব্যবস্থা করে। 
১৯৪৭ খ্রিষ্টাব্দের ভারত-পাকিস্তান যুদ্ধের সময় ১৯৪৮ খ্রিষ্টাব্দে পাকিস্তানি সেনাবাহিনী লাদাখ জয়ের অভিযানে জোজি গিরিবর্ত্ম দখল করে নেয়। ঐ বছর পয়লা নভেম্বর ভারতীয় সেনাবাহিনী অপারেশন বাইসন নামক সামরিক অভিযানের মাধ্যমে এই গিরিবর্ত্ম অতর্কিত ট্যাঙ্ক আক্রমণের মাধ্যমে দখল করে নেয়। 
এই গিরিবর্ত্ম দিয়ে যোগাযোগের সুবিধার্থে নির্মীয়মান ১৪.২ কিমি টানেল। এটি হবে এশিয়ার দীর্ঘতম দ্বিমুখী টানেল।
ল্যাঞ্জা সাহেলি

ল্যাঞ্জা সাহেলি (বৈজ্ঞানিক নাম: "Pericrocotus ethologus") বা সিঁদুরে-লাল সাত সহেলি Campephagidae (ক্যাম্পেফ্যাজিডি) গোত্র বা পরিবারের অন্তর্গত "Pericrocotus" (পেরিক্রোকোটাস) গণের এক প্রজাতির ছোট পতঙ্গভূক পাখি। ল্যাঞ্জা সাহেলির বৈজ্ঞানিক নামের অর্থ "পীতবর্ণের পাখির সদৃশ" (গ্রিক: "pere" = খুব, "krokotos" = গাঢ় পীত রঙ; লাতিন: "ethologus" = একই রকম)। বিগত কয়েক দশক ধরে এদের সংখ্যা স্থিতিশীল রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত ঘোষণা করা হয় নি। পৃথিবীতে এদের সংখ্যা সম্বন্ধে তেমন কিছু জানা যায় নি।
ল্যাঞ্জা সাহেলির মূল আবাস দক্ষিণ ও দক্ষিণ-পূর্ব এশিয়ার বিভিন্ন দেশে। বাংলাদেশ, ভারত, পাকিস্তান, আফগানিস্তান, ভুটান, নেপাল, মায়ানমার, চীন, থাইল্যান্ড, লাওস, কম্বোডিয়া ও ভিয়েতনাম জুড়ে এদের বিস্তৃতি।
ল্যাঞ্জা সাহেলির মোট সাতটি উপপ্রজাতি সনাক্ত করা গেছে। উপপ্রজাতিগুলো হল:
এরনা সুলবার্গ

আর্না সলবার্গ (; জন্ম: ২৪ ফেব্রুয়ারি, ১৯৬১) বার্গেন এলাকায় জন্মগ্রহণকারী নরওয়ের বর্তমান প্রধানমন্ত্রী ও বিশিষ্ট নারী রাজনীতিবিদ। ২০০৪ সাল থেকে নরওয়ের কনজারভেটিভ পার্টির নেতৃত্ব দিয়ে আসছেন। ২০১৩ সালের সংসদ নির্বাচনে মধ্য-ডানপন্থী জোট সংখ্যাগরিষ্ঠ আসন লাভ করে। এরফলে ১৪ অক্টোবর, ২০১৩ তারিখে তিনি নরওয়ের প্রধানমন্ত্রী হিসেবে ইয়েন স্টলটেনবার্গের স্থলাভিষিক্ত হন।
নরওয়ের পশ্চিমাংশের বার্গেনে এরনা সুলবার্গ জন্মগ্রহণ করেন ও কালফারেত এলাকায় বড় হন। বাবা অ্যাসবর্ন সুলবার্গ বার্গেন স্পোরভেইয়ে পরামর্শক ছিলেন। মা ইঙ্গা ওয়েঞ্চি তরগারসেন একজন কর্মজীবি নারী। সুলবার্গের দুই বোন রয়েছে।
বিদ্যালয়ে অধ্যয়নকালীন তিনি সক্রিয় ও গল্পপ্রিয় ছিলেন। ১৯৭৯ সালে উচ্চ বিদ্যালয়ের ছাত্রী অবস্থায় বিদ্যালয়ের ছাত্রী ইউনিয়নের পরিচালনা পরিষদে নির্বাচিত হন। একই সালে জ্যামাইকায় অর্থসাহায্যের জন্য জাতীয় পর্যায়ের দাতব্য সংস্থা অপারেশন ড্যাগসভার্কেরও নেতৃত্বে ছিলেন সুলবার্গ। ১৯৮৬ সালে বার্গেন বিশ্ববিদ্যালয় থেকে স্নাতক ডিগ্রী সম্পন্ন করেন। চূড়ান্ত বর্ষে থাকাকালীন কনজারভেটিভ পার্টির ছাত্রলীগের নেতৃত্ব দেন।
ব্যক্তিগত জীবনে বিবাহিতা সুলবার্গ সিন্দ্রে ফিন্সের সাথে বিবাহবন্ধনে আবদ্ধ হন। তাদের সংসারে দুই সন্তান রয়েছে।
১৯৭৯ থেকে ১৯৮৩ সাল পর্যন্ত বার্গেন সিটি কাউন্সিলের প্রতিনিধি সদস্য হন। তারপর ১৯৮৭ থেকে ১৯৮৯ সাল মেয়াদকালে নির্বাহী পরিষদের প্রতিনিধি সদস্য হয়েছিলেন সুলবার্গ।
১৯৮৯ সালে হর্দাল্যান্ড এলাকা থেকে প্রথমবারের মতো নরওয়ের সংসদ স্টর্টিংয়ের সংসদ সদস্য নির্বাচিত হন। এরপর থেকে আরও পাঁচবার সংসদ সদস্য হিসেবে নির্বাচিত হয়ে দায়িত্ব পালন করছেন। এছাড়াও ১৯৯৪ থেকে ১৯৯৮ সাল পর্যন্ত জাতীয় কনজারভেটিভ ওম্যান’স অ্যাসোসিয়েশনের দলনেত্রী ভূমিকায় অবতীর্ণ হয়েছেন তিনি।
২০০১ থেকে ২০০৫ সালের মধ্যে তৎকালীন প্রধানমন্ত্রী জেল ম্যাগনে বন্দেভিকের দ্বিতীয় মন্ত্রীপরিষদে স্থানীয় সরকার ও আঞ্চলিক উন্নয়ন মন্ত্রী ছিলেন সুলবার্গ। মন্ত্রণালয়ের নীতি-নির্ধারণে তার শক্ত ভূমিকার জন্য সংবাদ মাধ্যমে জার্ন-আর্না (লৌহমানবী এরনা) নামে পরিচিতি পান। ২০০২ থেকে ২০০৪ সাল মেয়াদে তিনি কনজারভেটিভ পার্টির উপ-নেতা মনোনীত হন। দলের নেতৃত্ব পান ২০০৪ সালে।
৯ সেপ্টেম্বর, ২০১৩ তারিখে অনুষ্ঠিত সংসদ নির্বাচনে বিজয়ের মাধ্যমে প্রধানমন্ত্রী হবার সম্ভাব্য সুযোগ পান। প্রধানমন্ত্রী হিসেবে শপথ নেয়ার পর তিনি হলেন গ্রো হার্লেম ব্রুন্দতল্যান্ডের পর নরওয়ের দ্বিতীয় নারী প্রধানমন্ত্রী।
|-
প্যারালিম্পিক গেমস

প্যারালিম্পিক গেমস হল আংশিক বা সম্পূর্ণ বিকলাঙ্গদের একটি আন্তর্জাতিক বহু-ক্রীড়া প্রতিযোগিতা। শ্রবণশক্তি, দৃষ্টিশক্তি, মানসিক দক্ষতা মোটকথা পঞ্চইন্দ্রিয়ের যেকোন এক বা একাধিক বিকল ইন্দ্রিয় বা বিকলাঙ্গ, প্রতিবন্ধী ক্রীড়াবিদরাই এই ক্রীড়া অনুষ্ঠানে অংশগ্রহণ করে থাকে। এই গেমসের দুই ধরনের প্রকরণ অনুষ্ঠিত হয়ে থাকে। সেগুলো যথাক্রমে গ্রীষ্মকালীন প্যারালিম্পিক গেমস ও শীতকালীন প্যারালিম্পিক গেমস। এই গেমসগুলি ১৯৮৮ সালের সিউল অলিম্পিকের পর থেকে অলিম্পিকের সমান্তরালে অনুষ্ঠিত হয়ে আসছে। সব ধরনের প্যারালিম্পিক গেমস আন্তর্জাতিক প্যারালিম্পিক কমিটির তত্ত্বাবধানে অনুষ্ঠিত হয়।
দ্বিতীয় বিশ্বযুদ্ধে আহত ও পঙ্গু ব্রিটিশ সৈন্যদের একটি ছোট মিলনমেলা থেকে বিংশ শতকে এসে এই প্যারালিম্পিক গেমস একটি বৃহৎ পরিসরের আন্তর্জাতিক ক্রীড়া অনুষ্ঠানে পরিণত হয়েছে। এই গেমসের অন্যতম উদ্দেশ্য হল বিকলাঙ্গ ক্রীড়াবিদদের ও সুস্থ ও সাবলীল ক্রীড়াবিদদের মধ্যকার ব্যবধান ঘুচে দিয়ে তাদেরকে সুস্থদের মতই আন্তর্জাতিক পরিমণ্ডলে ক্রীড়া প্রতিযোগীতার সমান সুযোগ প্রদান করা।
মার্কো রয়েস

মার্কো রয়েস (জার্মান: Marco Reus; জন্ম: ৩১ মে ১৯৮৯) হলেন একজন পেশাদার জার্মান ফুটবলার। তিনি আক্রমণভাগের মিডফিল্ডার হিসেবে জার্মান ফুটবল ক্লাব বরুসিয়া ডর্টমুন্ডে খেলেন। এছাড়া মার্কো জার্মান জাতীয় দলেরও একজন খেলোয়াড়। তিনি তার বহুমুখী নৈপুণ্য, গতি ও কৌশলের জন্য সুপরিচিত।
মার্কো তার কর্মজীবন শুরু করেন বরুসিয়া ডর্টমুন্ডে। তার তিনটি ক্লাবের হয়ে খেলার অভিজ্ঞতা রয়েছে। এর মধ্যে বরুসিয়া মুনশেনগ্লাদবাখ উল্লেখযোগ্য। বরুসিয়া ডর্টমুন্ডে মার্কো আক্রমণভাগের মিডফিল্ডার হিসেবে খেলেন। দুই পায়েই বল নিয়ন্ত্রণ করার ক্ষমতার কারণে তিনি ডান, বাম দুই পাশেই এবং মধ্যমাঠেও খেলতে সক্ষম। ২০১২ সাল তার ক্যারিয়ারের সবচেয়ে সফল সময়কাল, এই মৌসুমে তিনি ১৮টি গোল করেছেন। এছাড়া মুনশেনগ্লাদবাখকে উয়েফা চ্যাম্পিয়নস লীগে স্থান করে নিতে তিনি উল্লেখযোগ্য ভূমিকা রাখেন। ঐ মৌসুমের শেষে মার্কো বরুসিয়া ডর্টমুন্ডে চলে যান। তিনি ১১ নম্বর জার্সি পরিধান করেন। এই জার্সিটি আগে মারিও গোটসা পরতেন, তিনি ক্লাব ছেড়ে যাবার সময় সেটি মার্কোকে দিয়ে যান। বেকেনবাওয়ার মার্কো সম্পর্কে মন্তব্য করেছেন, "ক্লাসিক খেলোয়াড় হিসেবে মার্কো ও গোটসার সমকক্ষ কেউ নেই।" ২০১৩ সালে ব্লুমবার্গ কর্তৃক মার্কো বিশ্বের চতুর্থ সেরা খেলোয়াড় নির্বাচিত হন।
জার্মানির ডর্টমুন্ডে মার্কো জন্মগ্রহণ করেন। ১৯৯৪ সালে তিনি তার শহরের স্থানীয় ফুটবল ক্লাব পোস্ট এসভি ডর্টমুন্ডের হয়ে ফুটবল খেলা শুরু করেন। ১৯৯৬ সালে তরুণ খেলোয়াড় র‍্যাঙ্কিং-এ স্থান করে নেন। রট ভিস অ্যাথলেন ক্লাবের অনূর্ধ্ব ১৯ দলে কচলে যাওয়ার আগ পর্যন্ত মার্কো বরুসিয়া ডর্টমুন্ডে খেলেন। অ্যাথলেনের হয়ে তার প্রথম দুই ম্যাচেই তিনি গোল করেন। পরবর্তী বছরে অ্যাথলেনের প্রথম দলের হয়ে তিনি ১৪টি ম্যাচ খেলেন। মৌসুমের শেষে তিনি একটি গোল করেন যা তার ক্লাবকে বুন্দেসলিগার দ্বিতীয় পর্বে নিয়ে যায়।
২০০৮-০৯ সালে ১৯ বছর বয়সী মার্কো তার পেশাদার ফুটবলার জীবনের অভিষেক ঘটান। তিনি ২৭ ম্যাচে চারবার গোল করেন। ২০০৯ এর ২৫ মে তিনি বরুসিয়া মুনশেংলাদবাখের হয়ে চার বছরের জন্য চুক্তি করেন।
২০০৯ এর আগস্টে মার্কো তার বুন্দেসলিগার প্রথম গোলটি করেন মেইন্স-এর বিপক্ষে। প্রায় ৫০ মিটার দূরত্ব একাই অতিক্রম করে তিনি গোলটি করেন। তিনি তার ক্লাবের একজন নিয়মিত গোলদাতা হয়ে ওঠেন। ২০১১-১২ মৌসুমের শুরুতে মার্কো ১২ ম্যাচের ৭টিতে গোল করেন। গ্লাদবাখের সাথে তার চুক্তি ২০১৫ সালে শেষ হবার কথা। মার্কো বলেছেন তার আদর্শ ফুটবলার হলেন আর্সেনাল মিডফিল্ডার টমাস রসিস্কি, যিনি ২০০৬ সালে আর্সেনালে যাওয়ার পূর্বে বরুসিয়া ডর্টমুন্ডের হয়ে ছয় বছর খেলেছেন।
২০০৯ এর আগস্টে তুরস্কের বিপক্ষে তার অনূর্ধ্ব-২১ দলে অভিষেক ঘটান। ২০১০ এর ৬ মে জাতীয় দল থেকে মাল্টার বিপক্ষে একটি প্রীতি ম্যাচে খেলার জন্য তিনি প্রথম ডাক পান। ২০১০ এর ১১ মে তাকে প্রথম একাদশ থেকে পায়ে ব্যাখার কারণে বাদ দেয়া হয়। ২০১১ এর ৭ অক্টোবরে তিনি তুরস্কের জাতীয় দলের বিপক্ষে একটি প্রীতি ম্যাচে খেলেন। ২০১২ সালের ২৬ মে সুইজারল্যান্ডের বিপক্ষে তিনি জাতীয় দলের হয়ে প্রথম গোলটি করেন। এই ম্যাচে জার্মান দল ৫-৩ গোলে সুইজারল্যান্ডের কাছে পরাজিত হয়। ২২ জুনে প্রথমবারের মত মার্কো উয়েফা ইউরো ২০১২-এর কোয়ার্টার ফাইনালে গ্রীসের বিপক্ষে গোল করেন।
বোকা জুনিয়র্স

ক্লাব আতলেতিকো বোকা জুনিয়র্স একটি আর্জেন্টিনীয় ক্লাব যা বুয়েনোস আইরেসের নিকটবর্তী লা বোকায় অবস্থিত। ক্লাবে বিভিন্ন ধরনের কার্যক্রম চালু থাকলেও বোকা জুনিয়র্স মূলত তাদের ফুটবল দলের কারণেই অধিক পরিচিত যা বর্তমানে আর্জেন্টিনীয় প্রিমেরা দিবিসিওন খেলে।
বোকা জুনিয়র্স আর্জেন্টিনা এবং বিশ্বের সবচেয়ে সফল ফুটবল দলগুলোর অন্যতম, যা এখন পর্যন্ত ৫০টি দাপ্তরিক শিরোপা জিতেছে। সর্বশেষ তারা জিতে ২০১১ কোপা আর্জেন্টিনা শিরোপা। বোকা জুনিয়র্সের ঘরোয়া শিরোপাগুলোর মধ্যে রয়েছে ২৪টি প্রিমেরা দিভিশন শিরোপা, দুইটি কোপা আর্জেন্টিনা, দুইটি কোপা দি কম্পেতেনসিয়া জকি ক্লাব, ৫টি কোপা ড. কার্লোস ইবারগুরেন এবং একটি কোপা এস্তিমুলো (এএএফ)। আন্তর্জাতিক ক্ষেত্রে তারা ১৮টি শিরোপা জিতেছে, যা এ.সি. মিলানের সাথে যৌথভাবে একটি রেকর্ড। অবশ্য, বোকা জুনিয়র্স অপেশাদার ক্লাব থাকাকালেও দুইটি আন্তর্জাতিক শিরোপা জিতে। ১৯১৯ সালে টাই কাপ এবং ১৯২০ সালে কোপা দি অনর কুসেনিয়ের। প্রতিযোগিতা দুইটি শুরু হয় কনমেবল প্রতিষ্ঠার পূর্বে। বোকা জুনিয়র্সের আন্তর্জাতিক শিরোপা গুলোর মধ্যে রয়েছে ৬টি কোপা লিবের্তাদোরেস, ৪টি রিকোপা সাউদামেরিকানা, ৩টি ইন্টারকন্টিনেন্টাল কাপ ২টি কোপা সাউদামেরিকানা, ১টি কোপা অরো, ১টি সুপারকোপা সাউদামেরিকানা, ১টি সুপারকোপা মাস্টার্স, ১টি টাই কাপ এবং একটি কোপা দি অনর কুসেনিয়ের।
চতুর্থ জাতীয় সংসদ নির্বাচন, ১৯৮৮

চতুর্থ জাতীয় সংসদ নির্বাচন ১৯৮৮ বাংলাদেশে ৩রা মার্চ ১৯৮৮ সালে অনুষ্ঠিত হয়। নির্বাচনটি বাংলাদেশের অধিকাংশ প্রধান দলই বর্জন করেছিল; যেমন, বাংলাদেশ আওয়ামী লীগ, বাংলাদেশ জাতীয়তাবাদী দল, বাংলাদেশ জামায়াতে ইসলামী, বাংলাদেশের কমিউনিস্ট পার্টি, বাংলাদেশ কৃষক শ্রমিক আওয়ামী লীগ, ন্যাপ (মুজাফ্‌ফর) এবং বাংলাদেশের ওয়ার্কার্স পার্টি। নির্বাচনে জাতীয় পার্টি জয় লাভ করে, তারা ৩০০টি আসনের মধ্যে ২৫১টি আসন লাভ করে। মোট ভোটারদের মধ্যে ৫২.৫% ভোট গৃহীত হয়েছিল।
তৃতীয় জাতীয় সংসদ নির্বাচন, ১৯৮৬
পঞ্চম জাতীয় সংসদ নির্বাচন, ১৯৯১
তৃতীয় জাতীয় সংসদ নির্বাচন, ১৯৮৬

তৃতীয় জাতীয় সংসদ নির্বাচন ১৯৮৬, বাংলাদেশে ৭ই মে ১৯৮৬ সালে অনুষ্ঠিত হয়। নির্বাচনে মোট ১,৫২৭ জন প্রার্থী অংশগ্রহণ করে। নির্বাচনে জাতীয় পার্টি ৩০০টি আসনের মধ্যে ১৫৩টি আসনে জয় লাভ করে। মোট ভোটারের ৬১.১% ভোট সংগৃহীত হয়েছিল।
পূর্বের নির্বাচনের বিজয়ী বিএনপি এই নির্বাচনটি বর্জন করেছিল কারণ তারা এরশাদের সামরিক সরকারের অধীনে কোনো নির্বাচনে অংশগ্রহণের পক্ষে ছিল না। তারা এটিকে অবৈধ ও অসাংবিধানিক মনে করত এবং এরশাদ সরকারের অধীনে নির্বাচনে অংশগ্রহণ করা মানে তার শাসনকে বৈধতা দেওয়া হিসেবে আখ্যায়িত করে।
আলফ্রেড মার্শাল

আলফ্রেড মার্শাল তার উনবিংশ শতাব্দীর প্রভাবশালী অর্থনিতীবিদ। তার বই ১৮৯০ সালে প্রকাশিত "প্রিন্সিপলস অফ ইকোনমিক্স" (১৮৯০) বহু বছর ধরে ইংল্যান্ডের অর্থনীতি শিক্ষার্থীদের পাঠ্যপুস্তক হিসেবে ব্যবহৃত হয়েছে। তিনি চাহিদা ও যোগান, প্রান্তিক উপযোগ এবং উৎপাদন ব্যয় হিসাবশাস্ত্রের ধারণার জন্ম দিয়েছিলেন। তাকে আধুনিক অর্থশাস্ত্রের অন্যতম জনক হিসেবে বিবেচনা করা হয়।
মার্শাল ১৮৪২ সালের ২৬ জুলাই ইংল্যান্ডের ক্ল্যাম্পহামে জন্মগ্রহণ করেন। তার বাবা পেশায় ছিলেন একজন ক্যাশিয়ার এবং ব্যক্তিজীবনে একজন নিবেদিতপ্রাণ ধর্মপ্রচারক। বাল্যকালে তাকে ক্ল্যাম্পহামে মার্চেন্ট টেইলর স্কুলে ভর্তি করা হয় এবং পরবর্তীকালে সেন্ট জোন্স কলেজে স্থানান্তরিত হন যেখানে তার প্রথম গণিত ও গাণিতিক বিষয়বস্তুর প্রতি আগ্রহ প্রকাশ প্রায়। সেখানেই তিনি গণিতে প্রথম শ্রেণীতে দ্বিতীয় হন। আলফ্রেড মার্শাল কিছুকাল মানসিক অসুস্থতায় ভোগেন যার ফলে তিনি পদার্থবিদ্যার পাঠ ছেড়ে দিয়ে দর্শন ক্লাসে যোগ দেন। দর্শনে তার মূল আকর্ষণের বিষয়বস্তু ছিল অধিবিদ্যা। দর্শনের এই জ্ঞান তাকে অর্থনীতির সকল তত্ত্বের চিন্তার পেছনে সবচেয়ে বেশি সাহায্য করেছে।
পড়াশুনা শেষ করে তিনি অর্থনৈতিক বিভিন্ন যুক্তি ও তত্ত্ব নিয়ে গবেষণা শুরু করেন। ১৮৬৫ সালে মার্শাল ক্যামব্রিজের সেন্ট জন’স কলেজের ‘ফেলো’ নির্বাচিত হন। সেখানে তিনি প্রথমে প্রভাষক এবং পরবর্তীতে রাজনৈতিক অর্থনীতির অধ্যাপক হিসেবে কাজ করেন।
আলফ্রেড মার্শাল ১৮৮১ সালে তার বই "প্রিন্সিপলস্‌ অফ ইকোনমিক্স" লেখা শুরু করেন। এর প্রথম সংস্করণ বের হয় ১৮৯০ সালে এবং প্রথম সংস্করণ থেকেই বইটি তাকে দেশের শীর্ষস্থানীয় অর্থনীতিবিদে পরিণত করে। প্রথম সংস্করণে ৭৫০ পৃষ্ঠা থেকে শুরু করে অষ্টম সংস্করণে ৮৭০ পৃষ্ঠার একটি পূর্ণাঙ্গ বই আকারে ইংরেজি ভাষাভাষী দেশের মানুষের কাছে জনপ্রিয়তা পায়। আলফ্রেড মার্শাল এই বইয়েই সর্বপ্রথম চাহিদা ও সরবরাহ রেখার ধারণা দেন।